Ένας μικρός σκύλος ενόχλησε αυτή την τίγρη. Η αντίδρασή της; Θα σας αφήσει με το στόμα ανοιχτό! | Τι λες τώρα;\nHome \_ ζώα \_ Ένας μικρός σκύλος ενόχλησε αυτή την τίγρη. Η αντίδρασή της; Θα σας αφήσει με το στόμα ανοιχτό!\nΤι λες τώρα; 5 Μαΐου, 2015 6:34 ΜΜ\nΌταν βλέπεις ένα μικροσκοπικό Τζακ Ράσελ τεριέ να παλεύει με μια μεγαλόσωμη τίγρη, η εικόνα από μόνη της σε τρομοκρατεί. Το ίδιο πάθαμε και εμείς αρχικά, αλλά έπρεπε να δούμε το βίντεο μέχρι το τέλος.\nΞαφνικά, το σκυλί απελευθερώνεται και κάνει κάτι πέρα από κάθε λογική: Τρέχει πάνω στην τίγρη και της δίνει φιλιά!\nΑυτή η πανέμορφη γάτα της ζούγκλας δεν επιτίθεται στο σκυλάκι, απλά παίζει μαζί του σαν να είναι το παιδάκι της! Στην πραγματικότητα το σκυλάκι είναι αυτό που επιτίθεται παίζοντας, προσπαθώντας να κερδίσει την προσοχή της! Και η τίγρης, απαντάει με τρυφερές αγκαλιές.\nΈχουμε δει κατά καιρούς πολλά βίντεο με απροσδόκητες φιλίες, αλλά αυτό είναι απλά εκπληκτικό. Το τεριέ είναι παιχνιδιάρικο και δεν σταματάει να πηδάει πάνω στην τίγρη, η οποία είναι τρυφερή και ήρεμη και το τραβάει κοντά της για αγκαλιές.\nΕίναι μια πανέμορφα ανέλπιστη φιλία, που πραγματικά αξίζει μια κοινοποίηση.\nO ποδηλάτης που δεν πρόσεξε και έγινε “χαλκομανία” στο πίσω τζάμι ένος σταματημένου αυτοκινήτου.\nΠότε μια χώρα είναι καταδικασμένη;\nΑΠΙΣΤΕΥΤΟ!!! – Δείτε τι παθαίνει ένα αβγό στο ξύδι (Βίντεο)


Γιώργος Φίλης στο pagenews.gr: Η Τουρκία δεν θα φύγει ολόκληρη αν επιλέξει ολική ρήξη με τη Δύση - Hellenic Voice\nΑρχική Πολιτική Γιώργος Φίλης στο pagenews.gr: Η Τουρκία δεν θα φύγει ολόκληρη αν επιλέξει...\nΓιώργος Φίλης στο pagenews.gr: Η Τουρκία δεν θα φύγει ολόκληρη αν επιλέξει ολική ρήξη με τη Δύση\nΤις κινήσεις της Τουρκίας στη γεωπολιτική σκακιέρα ανέλυσε ο Γιώργος Φίλης στο pagenews.gr και στην εκπομπή «Point Zero» με τον Λάμπρο Καλαρρύτη. Ο επίκουρος καθηγητής Διεθνών Σχέσεων και Στρατηγικής στο Ledra College της Λευκωσίας και καθηγητής Γεωστρατηγικής στο ΕΚΠΑ και στη ΣΕΘΑ μίλησε για τις σχέσεις της Τουρκίας με τις ΗΠΑ και τη Ρωσία και για τις αμερικάνικες κυρώσεις, αναφέρθηκε στον ισλαμισμό και τα σχέδια του Ρετζέπ Ταγίπ Ερντογάν, ενώ σχολίασε τον κίνδυνο των ανταλλαγμάτων αν παζαρέψει η Άγκυρα την επιστροφή της στο ευρωατλαντικό πλαίσιο.\nΣημείωσε χαρακτηριστικά ότι η Τουρκία το έχει «δίπορτο», τώρα «πουλάει» τους Ρώσους στις ΗΠΑ. Εξήγησε ότι οι ΗΠΑ δεν θέλουν τον Ερντογάν, αλλά δεν επιθυμούν να χαρίσουν την Τουρκία στους Ρώσους. Έπειτα, τόνισε ότι ο ισλαμισμός είναι βαθιά ριζωμένος στην Τουρκία και ότι ο Τούρκος πρόεδρος τον επανέφερε στην επιφάνεια.\nΟ επίκουρος καθηγητής χαρακτηριστικά είπε ότι «αν επέλθει ολική ρήξη με τη Δύση, τότε η Τουρκία δεν θα φύγει ολόκληρη». Σε σχέση με την στρατηγική της Ελλάδας τόνισε ότι ο αναδυόμενος άξονας από τη Μεσόγειο μέχρι την Ινδία είναι ευκαιρία. Αντίθετα, θεωρεί μεγάλο θάθος την αποδοχή μιας πολυμερούς Μεσογειακής Διάσκεψης. «Τι θα συζητήσουμε; Πώς θα μοιράσουμε την ελληνική ΑΟΖ;», αναρωτήθηκε. Τέλος, επισήμανε ότι ο Ερντογάν θέλει να μεταφέρει την πρωτεύουσα στην Κωνσταντινούπολη. Διαβάστε τι είπε ο Γιώργος Φίλης στον Λάμπρο Καλαρρύτη:\nΓια τα σχέδια της Τουρκίας από εδώ και πέρα:\n«Ο κ. Ερντογάν ως θιασώτης της Οθωμανικής Αυτοκρατορίας θα ήθελε να αναβιώσει την περίοδο του Σουλεϊμάν του Μεγαλοπρεπούς ή του Σελίμ Α’. Το πρόβλημα του είναι ότι φαίνεται να αναβιώνει την περίοδο του Αμπντούλ Χαμίντ του Β’, δηλαδή την περίοδο του long century, του 19ου αιώνα. Με όσα υπέστη η Οθωμανική Αυτοκρατορία από τη σερβική αυτονομία μέχρι τους ρωσοτουρκικούς πολέμους και τους Νεότουρκους.\nΟ Ερντογάν καρκινοβατεί πάνω σε ένα σχοινί που είτε θα πέσει προς την πλευρά της Ρωσίας ή των ατλαντικών θεσμών. Αυτή τη στιγμή δεν ξέρει που θα πάει. Ο Καλίν είπε στους εκπροσώπους της ΕΕ ούτε εμείς θέλουμε τους Ρώσους στον Καύκασο μετά τον πόλεμο του Ναγκόρνο – Καραμπάχ, που η Τουρκία βοήθησε να ξεσπάσει, οπότε «βοηθήστε μας για να διώξουμε τους Ρώσους από τον Καύκασο». Βρίσκονται σε μια πάρα πολύ δύσκολη κατάσταση, ανεξαρτήτως για το τι πιστεύει κανένας για την ισχύ αυτής της χώρας».\n«Είχαμε την περίφημη ομιλία του κ. Πομπέο στη συνάντηση των υπουργών Εξωτερικών του ΝΑΤΟ όπου για πρώτη φορά Αμερικανός υπουργός, και τόσο υψηλά ιστάμενος, ξεσπαθώνει εναντίον χώρας του ΝΑΤΟ, την οποία πλέον αμφισβητεί εάν είναι σύμμαχος. Την ίδια μέρα βγήκε το report των 60 σελίδων που λέει για τον πολιτικό και τον γεωστρατηγικό ρόλο του ΝΑΤΟ και πώς θα λειτουργήσει το αμέσως επόμενο χρονικό διάστημα, τα μισά σημεία αναφέρονται, επί της ουσίας, στην Τουρκία χωρίς να την κατονομάζουν. Τι λέει αυτό το report;\nΕίναι μια μελέτη όπου ζητείται να επαναβεβαιωθεί η συμμαχική σχέση συγκεκριμένων χωρών με την ατλαντική συμμαχία, ζητείται να μην χρησιμοποιούν στρατιωτική ισχύ ή εκβιασμό στρατιωτικό για την επίλυση ζητημάτων και λένε ότι πάρα πολλές χώρες έχουνε έλλειμμα δημοκρατίας.\nΔηλαδή την ίδια μέρα που ο Πομπέο έκανε αυτή τη βαρυσήμαντη δήλωση, έχουμε αυτό το report και την επόμενη εβδομάδα οδηγούμαστε στις κυρώσεις της αμερικανικής ηγεσίας προς την ίδια την Τουρκία. Αυτά δεν είναι τυχαία. Σίγουρα δεν θέλουν τον Ερντογάν οι Αμερικανοί, αλλά δεν θέλουν να δώσουν πακέτο την Τουρκία στη Ρωσία. Άρα τους έχουν «μία στο καρφί και μία στο πεταλο»».\nΓια το αν μπορούν να αποκατασταθούν οι σχέσεις Τουρκίας – ΗΠΑ με τους αμερικάνικους όρους:\n«Συμβατή με το δυτικό πλαίσιο δεν μπορεί πλέον να είναι η Τουρκία διότι τουλάχιστον το 50% του πληθυσμού της ανεξαρτήτως αν ψηφίζει τον Ερντογάν ή το AKP, έχει πάρει τη ρότα της Ανατολής. Είναι μια διαδικασία που έχει ξεκινήσει εδώ και δεκαετίες. Έχει ξεκινήσει αμέσως μετά τον θάνατο του Κεμάλ Ατατούρκ, υπήρξε το ενδιάμεσο, ο Β’ Παγκόσμιος Πόλεμος και ανένηψε η διαδικασία αυτή με την άνοδο του Αντνάν Μεντερές.\nΑπό την άνοδο του Μεντερές με το Δημοκρατικό Κόμμα τη δεκαετία του ’50 μέχρι τώρα έχουμε μία κίνηση προς τον επανισλαμισμό της χώρας επισήμως. Δεν έφυγε ποτέ το ισλαμικό στοιχείο από την κουλτούρα την τούρκικη, την οθωμανική και μετά την τούρκικη. Ο Ερντογάν συνέχισε και ολοκλήρωσε το έργο του Ντετσμετίν Ερμπακάν της δεκαετίας του ’90, άφησε το τέρας, εντός ή εκτός εισαγωγικών, ελεύθερο. Το θρέψανε οι ίδιοι οι κεμαλικοί τη δεκαετία του ’80 μαζί με τον Τουργκούτ Οζάλ και δημιουργήσανε αυτό που λέγεται «τουρκο-ισλαμική σύνθεση», δηλαδή να φέρουμε ξανά το Ισλάμ ως θετικό παράγοντα και όχι ως αρνητικό όπως ήταν επί Κεμάλ. Άρα, αυτή η διαδικασία δεν πρόκειται να τελειώσει, νομίζω ότι η Τουρκία έχει στραφεί προς την Ανατολή.\nΤο θέμα είναι αν γεωπολιτικώς οι ΗΠΑ και οι ατλαντικές δομές την αφήσουν. Εδώ θα διαφωνήσω με αυτούς που λένε ότι θα φύγει. Δεν πρόκειται να φύγει. Δεν πίστέυω ότι θα φύγει. Η Ελλάδα και η Τουρκία είναι κοινός γεωστρατηγικός χώρος. Δεν είναι τυχαίο ότι μπήκαν στο ΝΑΤΟ την ίδια μέρα το 1952. Μπήκανε με την εισήγηση του Ομάρ Μπράντλεϊ, Αμερικανού στρατηγού και ήρωα του Παγκοσμίου Πολέμου, που είπε το αυτονότητο.\nΕίναι κοινός γεωστρατηγικός χώρος, ο οποίος πρέπει να εκλαμβάνεται ως ένα, δεν έχει κανένα νόημα να μπει μόνη της η Τουρκία ή η Ελλάδα. Αν και εφόσον δεν επιβιώσει το καθεστώς Ερντογάν, θα έρθει σίγουρα κάτι που θα είναι πιο δυτικότροπο. Επειδή δεν μπορούν οι Αμερικανοί και οι Δυτικοί να την αφήσουν την Τουρκία, θα εμφανιστούν επισήμως ευχαριστημένοι.\nΕκεί θα είναι και το μεγάλο μας πρόβλημα. Γιατί; Με ένα ψήγμα επιστροφής προς τη Δύση ή και δήθεν υποχώρησης μπορεί να πάρουν ή να διεκδικήσουν πράγματα που τώρα ο κ. Ερντογάν δεν μπορεί να τα πάρει παρόλο που τα διεκδικεί. Οι Δυτικοί μπορεί να είναι πιο δεκτικοί απέναντι στα τουρκικά κελεύσματα.\nΝα το πούμε με απλά λόγια, αν η Τουρκία αποφασίσει και καταφέρει να φύγει προς την Ανατολή, δεν θα φύγει ολόκληρη. Δεν υπάρχει τέτοια περίπτωση. Τα Στενά είναι ο ίδιος γεωπολιτικός χώρος με το Αιγαίο».\nΓια τον ετερόκλητο άξονα που δημιουργείται από τη Μεσόγειο μέχρι την Ινδία και η Ελλάδα είναι κομβική χώρα σε αυτόν:\n«Αυτός ο άξονας είναι και για το εξτρεμιστικό Ισλάμ, δεν είναι μόνο για τη Ρωσία και την Κίνα. Δεν είναι τυχαίο ότι βλέπουμε το Πακιστάν να εμπλέκεται πολύ εμφανώς στην ελληνοτουρκική διένεξη, που δεν έχουμε δώσει κάποιο έναυσμα στους Πακισταντούς να εμπλακούν με τέτοιο τρόπο εναντίον των ελληνικών συμφερόντων.\nΊσα ίσα η πακιστανική κοινότητα στην Ελλάδα ευημερεί, φιλοξενούμε εκατοντάδες χιλιάδες ανθρώπους τους και είμαστε ένα λαός που εμφανώς δεν έχει κάτι εναντίον του Πακιστάν, αλλά μου κάνει εντύπωση πώς λειτουργεί το Πακιστάν απέναντι στην Ελλάδα. Και αυτοί καταλάβαίνουν τι συμβαίνει. Εμείς θα πρέπει να επικεντρωθούμε στην Ινδία. Είναι μια χώρα που και η κουλτούρα της είναι συμβατή με τη δική μας, έχουμε κοινές ρίζες και πλέον το γεωπολιτικό αυτό συμφέρον που πρέπει να μας φέρει πολύ κοντά. Γιατί να μην έρθει το ινδικό Πολεμικό Ναυτικό να κάνουμε ασκήσεις στην Ανατολική Μεσόγειο;».\nΠροηγούμενο άρθροΕρντογάν: Υπόσχεται μεταρρυθμίσεις σε δημοκρατική κατεύθυνση\nΕπόμενο άρθροΤοροσίδης Ολυμπιακός: Στραμμένη η προσοχή του στην ελληνική αγορά για τον Γενάρη


Λεφτά υπάρχουν… αλλά – economia.gr\nΑρχική/Οικονομική Επιθεώρηση/Λεφτά υπάρχουν… αλλά\nΕΛΛΆΔΑ 1821-2021 • ΜΑΚΕΔΟΝΙΑ, Του Γεδεών Βούλη, Αντιπροέδρου του ΣΕΒΕ, μέλους του ΔΣ της ΔΕΘ-Helexpo, επιχειρηματία\nΠριν από λίγες ημέρες εκταμιεύθηκε η πρώτη δόση (4 δισ.) του Ταμείου Ανάκαμψης. Έχουν γραφτεί πολλά για τις ευκαιρίες που ανοίγονται. Συμφωνώ στα περισσότερα από αυτά.\nΩς άνθρωπος όμως του εξωστρεφούς επιχειρείν, θα μου επιτρέψετε να προσεγγίσω από μια διαφορετική σκοπιά το θέμα, μια που η φιλοσοφία, του μετά την πανδημία Ταμείου, είναι όχι το «Ολοταχώς πίσω στην κανονικότητα», αλλά το «Ολοταχώς μπροστά σε μια νέα κανονικότητα».\nΠΟΙΑ ΕΙΝΑΙ Η ΠΡΑΓΜΑΤΙΚΗ ΟΙΚΟΝΟΜΙΚΗ ΚΑΤΑΣΤΑΣΗ ΣΤΗΝ ΕΛΛΑΔΑ ΤΩΡΑ:\nΗ χώρα μας βίωσε μια μακρόχρονη οικονομική λαίλαπα (εγώ το λέω χρεοκοπία).\nΒίωσε 3 σκληρά μνημόνια, ενώ τώρα βιώνει τις «ευεργετικές συνέπειες» του αιμοσταγούς τρίτου.\nΟι «ευεργετικές συνέπειες» του τρίτου μνημονίου στην ουσία ήταν να μετατεθεί ατόφιος ο δράκος του χρέους για το 2032, δίδοντας έτσι ανάσα και χρόνο στο μεσοδιάστημα, ώστε η χώρα να αναταχθεί (συν κάποιο μαξιλάρι δανεικών), ώστε να είναι συνεπής στις ενδιάμεσες μικρές υποχρεώσεις της.\nΠάνω λοιπόν που είπαμε να ανασάνουμε και να αναταχθούμε, ενσκήπτει η πανδημία. Χάνεται το μαξιλάρι, η δε οικονομία μας στην πλέον κρίσιμη χρονικά στιγμή της υφίσταται καθίζηση, χάνοντας έτσι πολύτιμο χρόνο από το μεσοδιάστημα της ανάταξης.\nΟι περιώνυμες αγορές είναι φιλικές ακόμη μαζί μας, διότι μέχρι το 2032 δεν κινδυνεύουν… Μετά ξανά μπερδεύεται το τοπίο.\nΗ ΕΛΛΗΝΙΚΗ ΜΑΣ ΑΝΑΠΤΥΞΙΑΚΗ ΝΟΟΤΡΟΠΙΑ σε 4 διαπιστωτικές παραμέτρους\nΚατά τη 10ετή μνημονιακή περίοδο, όπου όλα «τα ‘σκιαζε η φοβέρα και τα πλάκωνε η σκλαβιά», υπήρχε ταυτόχρονα η χρυσή ευκαιρία να γκρεμίσουμε την όποια σαπίλα και να χτίσουμε μια νέα Ελλάδα πρότυπο. Παρότι έγιναν κάποιες μεταρρυθμίσεις, το τέρας τελικά… δεν νικήθηκε. Η ευκαιρία χάθηκε.\nΠαρά τις προσπάθειες, είναι δυστυχώς αλήθεια ότι ακόμη δεσπόζει ένας τριπλός δαίμονας… Γραφειοκρατία – Πολυνομία – Ευθυνοφοβία.\nΤο τραπεζικό σύστημα, ως απαραίτητος διαμεσολαβητής μεταξύ Αναπτυξιακών και λοιπών Ταμείων, επέδειξε μέχρι σήμερα δυστυχώς… «διαγωγήν ουχί κοσμιοτάτην».\nΣε πλείστες των περιπτώσεων δεν χρηματοδότησε νέες επενδύσεις, αλλά αναδιάρθρωσε παλιές, βελτιώνοντας τη θέση του και όχι την «εθνικήν θέσιν». Δηλαδή σε απλά ελληνικά… Ισχυροποίησε τη θέση του, αφήνοντας ευάλωτο το επιχειρείν. Οι Υπουργοί και η Κεντρική Τράπεζα τού μίλησαν, ενίοτε δήθεν αυστηρά, αλλά οι θιασώτες των «ψιλών γραμμάτων» ακόμη στρίβουν «διά του αρραβώνος».\nΟι συντάκτες αναπτυξιακών προγραμμάτων και νόμων μονίμως διακατέχονται από το σύνδρομο του… «φύγε κακό από πάνω μου» και χρησιμοποιώντας βαρύγδουπες εκφράσεις, πολλαπλώς ερμηνευόμενες, όπως… πράσινη ανάπτυξη… απολιγνιτοποίηση… καινοτομία… αναδιάρθρωση και άλλες ών ούκ έστι σε ευρηματικότητα αριθμός, συνήθως συγγράφουν, αναπτυξιακούς νόμους που καλύπτουν πλήρως πρώτα τα νώτα των συντακτών… και δευτερευόντως τις ανάγκες των επιχειρήσεων.\nΤο ερώτημά μου λοιπόν είναι μεν τριπλούν αλλά εξαιρετικώς απλούν.\nΣτην επόμενη κρίσιμη δεκαετία, του μεσοδιαστήματος, με τη συγκεκριμένη μας ελληνική αναπτυξιακή νοοτροπία θα μπορέσουμε να υπερβούμε την κατάρα «του εαυτού μας» ώστε η ευκαιρία του Ταμείου Ανάκαμψης να μην καταντήσει μια από τα ίδια;\nΘα μου επιτρέψετε υπό την ιδιότητά μου ως αντιπροέδρου του Συνδέσμου Εξαγωγέων ΣΕΒΕ να χρησιμοποιήσω ένα ενδεικτικό παράδειγμα, επειδή πιστεύω ότι το σωστό παράδειγμα λειτουργεί όπως τα κιάλια… κάνει το πρόβλημα πιο ευδιάκριτο.\nΓενικά υπάρχουν τρεις κατηγορίες επιχειρήσεων.\nΗ Μεγάλη Ελληνική επιχειρηματικότητα\nΗ Μικρομεσαία (ΜΜΕ), ή αλλιώς ραχοκοκαλιά της ελληνικής οικονομίας\nΚαι η Μικρή Επιχειρηματικότητα, αυτοαπασχόληση κ.λπ.\nΤο παράδειγμά μου λοιπόν είναι πραγματικό και αφορά τις χώρες της Κεντρασίας: Αζερμπαϊτζάν, Αρμενία, Καζακστάν, Ουζμπεκιστάν, Τουρκμενιστάν, Ερμπίλ (Βόρειο Ιράκ) κ.λπ.\nΗ Μεγάλη επιχειρηματικότητα (ALUMIL, ΧΑΛΥΒΟΥΡΓΙΑ κ.λπ.) πήγε εκεί αρκετά πρώιμα. Ανέπτυξε σχέσεις, πήρε έργα, έκανε δουλειές. Ως μεγάλη, είχε τα μέσα. Υπέροχα.\nΓια τη Μικρή επιχειρηματικότητα, η περιοχή έχει ελάχιστο ή και κανένα ενδιαφέρον.\nΓια τη Μικρομεσαία επιχειρηματικότητα ως «θέμα εθνικόν» όμως έχει τεράστιο ενδιαφέρον. Η περιοχή είναι γεωγραφικά σχετικά κοντά (μεσολαβεί μόνο ο τουρκικός όγκος) και παραγωγικά (βιομηχανικών κυρίως προϊόντων) είναι σχεδόν ανύπαρκτη.\nΓιατί λοιπόν δεν μπόρεσε η ελληνική Μικρομεσαία Επιχειρηματικότητα να αναπτυχθεί εκεί και κατέκλυσαν αυτές τις αγορές τα τουρκικά, τα ρωσικά τα κινέζικα… τα γαλλικά και τα γερμανικά βιομηχανικά προϊόντα, από πλευράς ΕΕ.\nΔιότι απλούστατα δεν υπάρχει προσβάσιμος και προσιτός διαμετακομιστικός δίαυλος εμπορευμάτων… ή επί το απλούστερον… δεν υπάρχουν φορτηγά που να κάνουν μόνιμα γκρουπάζ γι’ αυτές τις περιοχές, διότι απλά δεν τα συμφέρει.\nΆρα λοιπόν, μόνο και μόνο για την έλλειψη τακτικής γραμμής φορτηγών, ολόκληρη η Μικρομεσαία Ελληνική Επιχειρηματικότητα (εξαιρέσεις πάντα υπάρχουν), διέγραψε από το μυαλό της μια περιοχή 150.000.000 δυνητικών καταναλωτών και δεν πήγε να ανοίξει δουλειές εκεί. Αν πάρει μια παραγγελία 3-4 παλετών, απλά δεν μπορεί να τη στείλει. Οι ελληνικές μικρομεσαίες συνήθως συνεργάζονται με τις εκεί μικρομεσαίες. Οι Μικρομεσαίες σπάνια παίρνουν δουλειές πλήρους φορτίου (ιδιαίτερα στα πρώιμα στάδια της γνωριμίας).\nΠρόβλημα λοιπόν που δεν το έχουν οι μεγάλες επιχειρήσεις, δεν θα το είχαν ούτε οι μικρομεσαίες… αν λυνόταν το θέμα της μεταφοράς.\nΙδού λοιπόν πεδίον δόξης λαμπρόν… κύριοι της Ανάπτυξης και του Ταμείου Συνοχής. Πόσο πιο μπροστά θα ήμασταν αν:\nα) κατανοούσατε το πρόβλημα και\nβ) υποβοηθούσατε τη δημιουργία για συγκεκριμένο χρόνο (π.χ. 3 χρόνια) διαμετακομιστικής γραμμής εμπορευμάτων, σε στοχευμένο… Τόπο και Χρόνο.\nΑυτή η απλή αλλά εξόχως στρατηγική σας πράξη… Τι αποτέλεσμα θα είχε;\nΑ) Θα έστρεφε όλη τη ΜΜΕ ραχοκοκαλιά στις χώρες στόχους\nΒ) Οι επαγγελματικοί φορείς, αφού όμως θα είχαν λύσει πρώτα το διαμετακομιστικό πρόβλημα, θα έκαναν ταυτόχρονα στοχευμένες επιχειρηματικές αποστολές Ή εκθέσεις… ώστε η σημερινή παραγγελία θα μπορούσε αύριο να ταξιδεύει στον προορισμό της.\nΕίναι σίγουρο ότι, αν αποφασιστεί κάτι τέτοιο για χώρες στόχους και ο σκοπός του Ταμείου αλλά και ο «Εθνικός Σκοπός» θα έχουν επιτευχθεί.\nΣτο μεσοδιάστημα μέχρι το 2032 θα είχε γίνει η χώρα πιο στρατηγικά εξωστρεφής.\nΓια να γίνει όμως αυτό (εδώ είναι τα δύσκολα), θα πρέπει:\nΑ)… Κάποιος υπεύθυνος να κατανοήσει το θέμα… (παρότι το θέμα έχει τεθεί πολλάκις), ουδείς το κατενόησε… παρόλο που «επαινέθημεν θερμώς» διά την ιδέαν.\nΒ)… Αφού τελικά κάποιος το κατανοήσει… πρέπει να ξεπεράσει τις αγκυλώσεις των συμπαθών χαρτογιακάδων συνεργατών του, με τη μόνιμη επωδό… «Αυτό δεν γίνεται… Είναι ενάντια στην ευρωπαϊκή τακτική».\nΈλεος, αγαπητοί μου ιθύνοντες, μια ζωή, χόρτασα από… ΔΕΝ ΓΙΝΕΤΑΙ.\nΓ)… Και τελικά θα πρέπει να βρεθεί και… ΑΥΤΟΣ… που θα μπορεί να το εκτελέσει, δηλαδή να συντονίσει:\nα)… την οργάνωση για την εύρεση χωρών στόχων…\nβ)… την οργάνωση χρηματοδοτούμενων δρομολογίων…\nγ)… την οργάνωση με φορείς για ταυτόχρονη απόβαση όλων των κλάδων της ΜΜΕ επιχειρηματικότητας στις στοχευμένες περιοχές.\nΕάν ο «ΑΥΤΟΣ»… θα είναι κάποιος υπάρχων κρατικός οργανισμός, λυπάμαι αλλά θα κλαυσιγελάσω. Φίλτατοι ιθύνοντες… Κρατικός οργανισμός δεν μπορεί να το κάνει αυτό… άλλη μια αγκύλωση που θα πρέπει δυστυχώς να υπερβείτε.\nΤο παραπάνω παράδειγμα ελπίζω να λειτουργήσει ως κιάλι.\nΦίλτατοί μου, όσοι είχατε την υπομονή να με διαβάσετε μέχρι τέλους… ΛΕΦΤΑ ΥΠΑΡΧΟΥΝ… αλλού είναι το πρόβλημα. Το πρόβλημα έγκειται στο ότι όλα αυτά είναι καλοπροαίρετα μεν αλλά… ΔΕΝ ΓΙΝΟΝΤΑΙ.\nΓι’ αυτό, αγαπητοί μου Μικρομεσαίοι, επιλέξτε… είτε επιτέλους θα πρέπει να γίνουν αυτά που δεν γίνονται… είτε πάρτε την τύχη στα χέρια σας… Ελιχθείτε όπως μπορείτε… Μην περιμένετε από πουθενά, τίποτε… Εθνική Στρατηγική εξωστρέφειας δεν υπάρχει… Ό,τι πάρετε από όποιο Ταμείο, καλό είναι… Γιούργιααα!\nBy economia|2021-09-21T18:32:29+03:0017 Σεπτεμβρίου, 2021|Οικονομική Επιθεώρηση|


Μία νέα εποχή ξεκινά για τη Folli Follie με τα αρώματα Floral, Fresh και Spice.\nΑθήνα, Φεβρουάριος 2018 - Η Folli Follie ανακοινώνει το παγκόσμιο λανσάρισμα της πρώτης επώνυμης σειράς αρωμάτων Folli Follie Fragrances και εισέρχεται δυναμικά σε μία νέα αγορά, στον κόσμο της ομορφιάς.\nΕξερευνώντας τις αμέτρητες πτυχές ενός ολοκληρωμένου fashion concept, η Folli Follie, το διεθνώς αναγνωρισμένο lifestyle brand, οδηγείται στο πιο θηλυκό και ελκυστικό μονοπάτι της ομορφιάς. Το σύγχρονο ταξίδι των Folli Follie Fragrances ξεκινά με την πιο ζωντανή έμπνευση. Η λαμπερή ελληνική κληρονομιά, η χαρά της της ζωής και το μοναδικό αίσθημα της εκπλήρωσης αποτέλεσαν τη βάση για τη δημιουργία των τριών νέων αρωμάτων: "Floral", "Fresh" και "Spice".\nΠροσεγγίζοντας μία από τις πιο έντονες και αξέχαστες αισθήσεις, το άρωμα που αφήνει κάθε γυναίκα πίσω της, η Folli Follie φέρνει έναν αέρα λάμψης στον κόσμο της ομορφιάς. Κάθε ένα από τα αρώματα διηγείται τη δική του ιστορία. Το κορίτσι της Folli Follie επιλέγει το άρωμά του σύμφωνα με τη διάθεσή του. Το κορίτσι της Folli Follie αγαπά τα αξεσουάρ, λατρεύει τα κοσμήματα και ερωτεύεται τα αρώματα! Λατρεύει να ξυπνάει "Fresh", να «ανθίζει» όλη μέρα με "Floral" και να καταλήγει σαγηνευτική με το "Spice".\nΤο "Floral" ανοίγει με φρουτώδεις νότες από φραγκοστάφυλο και βερίκοκο, δημιουργώντας μια εξαιρετική και μοντέρνα κορυφή. Ένας ισχυρός συνδυασμός αισθησιακού τριαντάφυλλου για θηλυκό ταπεραμέντο και η ένταση της ζεστής βανίλιας αφήνουν μια διαχρονική αίσθηση.\nΤο "Fresh" ανοίγει με φρουτώδεις νότες μανταρινιού, μήλου και φραγκοστάφυλου. Το λευκό ροδάκινο, η παιωνία και το κρίνο αποκαλύπτουν μια ντελικάτη θηλυκότητα, ενώ οι απαλές νότες του musk δημιουργούν ένα αξέχαστο θηλυκό συνδυασμό.\nΤο "Spice" ανοίγει με αρώματα από περγαμόντο και μανταρίνι, ενώ η καρδιά του αποκαλύπτει θηλυκές νότες γιασεμιού, καρύδας και γαρύφαλλου. Οι ζεστές νότες της βενζόης εντείνονται από τον κίστο, χαρίζοντας στο άρωμα τον ανατολίτικο χαρακτήρα του.\nΑφεθείτε στις αισθήσεις σας και αυτές θα σας οδηγήσουν στο απόλυτο αρωματικό ταξίδι με τη Folli Follie. Η νέα εποχή προκαλεί τις επιθυμίες, κάνοντας το επόμενο Folli Follie Fragrance, μία προσωπική υπόθεση.\nΟ Τζώρτζης Κουτσολιούτσος, CEO του Ομίλου FF Group, δήλωσε σχετικά: «Ο Όμιλος FF Group εισέρχεται δυναμικά στην παγκόσμια αγορά αρωμάτων πολυτελείας, με την κυκλοφορία της πρώτης σειράς αρωμάτων, τα Folli Follie Fragrances. Η διανομή έχει ήδη ολοκληρωθεί στα καταστήματα λιανικής της Folli Follie, ενώ το επίσημο λανσάρισμα στις μεγάλες αλυσίδες λιανικής πώλησης καλλυντικών είναι προγραμματισμένο για τον Απρίλιο του 2018.»


Serum: Αυτές οι επιδερμίδες το έχουν ανάγκη - Cherry Blow\n5 πράγματα που δεν γνωρίζεται για τα serum και τι είναι καλό για εσάς.\nΓια μια ολοκληρωμένη περιποίηση της επιδερμίδας κάθε τύπος δέρματος χρειάζεται τον κατάλληλο ορό (serum). Καλό θα ήταν να χρησιμοποιείται χωρίς παύση όλους τους μήνες, γιατί η επιδερμίδα μας επιβαρύνεται τόσο από εξωτερικές επιθέσεις, όπως το κρύο ή η ζέστη, όσο και από εσωτερικές, όπως το στρες ή κάποιες ορμονικές αλλαγές.\nΝα αντικαταστήσω την ενυδατική μου με serum;\nΤα serum δρουν βαθιά στην επιδερμίδα χάρη στη συμπυκνωμένη σύνθεσή τους, παρόλα αυτά δεν ενυδατώνουν αρκετά την εξωτερική επιδερμίδα. Για τις γυναίκες με λιπαρή επιδερμίδα ο ορός μπορεί να χρησιμοποιηθεί και μόνος του, ενώ για τις γυναίκες με ξηρή επιδερμίδα κάτω από την ενυδατική.\nΠοια ώρα της μέρας είναι καλύτερα να εφαρμόσω το serum;\nΓια καλύτερο αποτέλεσμα, πρωί ή και το βράδυ μετά τον καθαρισμό του προσώπου και πριν εφαρμόσεις την ενυδατική.\nΔιαβάστε επίσης: Konjac Sponge: Το φυσικό σφουγγάρι που καθαρίζει το πρόσωπο.\nΝα χρησιμοποιήσω το ίδιο serum σε όλες τις ηλικίες;\nΗ απάντηση εδώ είναι προφανής. Κάθε ηλικία έχει τις δικές της ανάγκες. Στη δεκαετία των 20 το δέρμα έχει μια τάση να αφυδατώνεται λόγω των ορμονών. Ένα serum μπορεί να σου προσφέρει την ενυδάτωση που χρειάζεσαι. Στη δεκαετία των 30, ο μεταβολισμός αρχίζει την επιβράδυνση και έτσι πρέπει να βοηθήσουμε στην παραγωγή του κολλαγόνου και της ελαστίνης. Επιλέξτε ένα ορό που θα είναι πλούσιος σε υαλουρονικό οξύ, όπου θα στηρίξει τις ίνες του κολλαγόνου και της ελαστίνης. Στα 40 η επιδερμίδα μας απαιτεί ένα ορό με περισσότερα συστατικά όπως, η ρετινόλη που βοηθά τον κυτταρικό μεταβολισμό και αυξάνει την παραγωγή κολλαγόνου. Και, καθώς τα χρόνια περνούν ο ορός, που θα επιλέξουμε πρέπει να είναι πλούσιος σε θρεπτικά συστατικά και λιπίδια.\nΠοια συστατικά να προσέξω;\nΚύρια συστατικά είναι η ρετινόλη και το υαλουρονικό οξύ. Επιπλέον, προσέξτε να περιέχει εκχυλίσματα από χαβιάρι καθώς περιέχει πρωτεΐνες που θρέφουν και ενεργοποιούν το δέρμα, βιταμίνη C για την μείωση των κηλίδων και πολύτιμους λίθους, όπως για παράδειγμα, διαμάντια που δίνουν λάμψη στο δέρμα.


Και τώρα όλα για όλα στο Καραϊσκάκης - REDPen24 - Γιατί εδώ τα γράφουμε όλα κόκκινα\nΚαι τώρα όλα για όλα στο Καραϊσκάκης\nΟ Ολυμπιακός το πάλεψε αλλά ηττήθηκε στην Σεβίλλη από την Μπέτις με 1-0 για την 5η αγωνιστική των ομίλων και πλέον για να περάσει στην επόμενη φάση θα πρέπει να κερδίσει την τελευταία αγωνιστική την Μίλαν στο Φάληρο με διαφορά πάνω από ένα γκολ.\nΟ Πέδρο Μαρτίνς για την αρχική ενδεκάδα επέλεξε να παίξει με τρείς μέσους και παρέταξε στο γήπεδο τους : Σα, Ελαμπντελαουί, Σισέ, Βούκοβιτς, Τσιμίκα, Γκιλιέρμε, Μπουχαλάκη, Καμαρά, Ποντένσε, Ναουέλ και Φορτούνη. Στον πάγκο για τους ερυθρόλευκους ήταν οι : Γιαννιώτης, Νάτχο, Γκερέρο, Βρουσάι, Κούτρης, Μιράντα και Τοροσίδης.\nΑπό την άλλη ο Κίκε Σετιέν επέλεξε τους : Ρόμπλες, Μπάρτρα, Κανάλες, Σέρχιο Λεόν, Σανάμπρια, Τέγιο, Σίντνεϊ, Ουίλιαμ Καρβάλιο, Ζούνιορ Φίρπο, Λο Τσέλσο και Μαντί, ενώ στην πάγκο βρέθηκαν οι :Πάου Λόπεθ, Μπαραγκάν, Χάβι Γκαρθία, Γκουαρδάδο, Ινούι, Χοακίν και Λόρεν.\nΤο ξεκίνημα του παιχνιδιού στην Σεβίλλη ήταν αρκετά ισορροπημένο και αυτός που είχε την πρώτη αξιόλογη στιγμή στην αναμέτρηση ήταν ο Ολυμπιακός, αφού το σουτ του Μπουχαλάκη εκτός περιοχής μετά από πάσα του Φορτούνη πέρασε πάνω από το οριζόντιο δοκάρι (6'). Εν συνεχεία, όπως ήταν λογικό η Μπέτις πήρε μέτρα στον αγωνιστικό χώρο αλλά και πάλι αυτοί που απείλησαν ουσιαστικά ήταν οι φιλοξενούμενοι, καθώς ο Φορτούνης "ξεδίπλωσε" τον αιφνιδιασμό της ομάδας, η μπάλα έφτασε από κακή απομάκρυνση στον Καμαρά και αυτός με ένα δυνατό σουτ έστειλε την μπάλα στο πλαϊνό δίχτυ (12'). Ωστόσο, στο 17' η Μπέτις κέρδισε πέναλτι αφότου μετά από εκτέλεση φάουλ, ο Σισέ ανέτρεψε στην περιοχή τον αντίπαλο του. Βέβαια, ο Ζοσέ Σα με μια καταπληκτική διπλή επέμβαση, είπε ισάριθμες φορές όχι στον Λεόν κρατώντας το 0-0 (18'). Έντεκα λεπτά αργότερα ο θρύλος έχασε την μεγαλύτερη ευκαιρία του μέχρι τότε, καθώς μετά από ωραία ανάπτυξη και συνδυασμό των Ναουέλ - Τσιμίκα, ο δεύτερος έκανε την σέντρα βρίσκοντας τον Μπουχαλάκη, αλλά η κεφαλιά αυτού πέρασε ελάχιστα εκτός. Στο 39' παρόλα αυτά η Μπέτις άνοιξε το σκορ όταν μετά από σουτ του Κανάλες εκτός περιοχής η μπάλα κατέληξε στα δίχτυα. Στο 43' οι Πειραιώτες έχασαν μια τεράστια ευκαιρία να ισοφαρίσουν πριν κλείσει το ημίχρονο καθώς μετά από σέντρα του Γκιγιέρμε από δεξιά, ο Φορτούνης από πολύ πλεονεκτική θέση νίκησε τον τερματοφύλακα της Μπέτις αλλά όχι και τον αμυντικό που ακολούθησε και έδιωξε πάνω στην γραμμή. Σκορ στο ημίχρονο το 1-0.\nΧωρίς αλλαγές άρχισε το δεύτερο ημίχρονο στο "Μπενίτο Βιγιαμαρίν". Στα πρώτα δεκαπέντε λεπτά αυτού λοιπόν οι ερυθρόλευκοι ήταν πίσω από την μπάλα έχοντας ελάχιστα την μπάλα στα πόδια τους και για αυτό ο Πέδρο Μαρτίνς πέρασε στο παιχνίδι τον Γκερέρο στην θέση του Μπουχαλάκη. Στόχος του Πορτογάλου τεχνικού ήταν φυσικά η εκμετάλλευση των ευκαιριών της ομάδας του. Ακολούθως, και συγκεκριμένα στο 71' ήρθε και δεύτερη αλλαγή από πλευράς φιλοξενούμενων αφότου ο Βρουσάι πήρε την θέση του Ναουέλ. Ο Ολυμπιακός για 35' λεπτά στο δεύτερο μισό ήταν τελείως ακίνδυνος αφού όση ώρα είχε την κατοχή του δεν μπορούσε να δημιουργήσει φάσεις και αυτό ήταν η αφορμή για την είσοδο του Νάτχο που πήρε την θέση του Γκιγιέρμε (80'). Στο 90+2' οι Πειραιώτες έχασαν νέα μεγάλη ευκαιρία για το 1-1 καθώς η κεφαλιά του Σισέ μετά το κόρνερ του Φορτούνη έσκασε δίπλα στο δοκάρι. Τελικό σκορ το 1-0.\nΚαι τώρα όλα για όλα στο Καραϊσκάκης Reviewed by Ν.Λ. on 11/29/2018 Rating: 5


Ένα ολοκαίνουριο μείγμα limited edition από τον Johnnie Walker, εμπνευσμένο από το Game of Thrones. Ελαφρύ και φρουτώδες ουίσκι που έχει σχεδιαστεί για να πίνεται απευθείας από την κατάψυξη και να αφήνεται να αναπτυχθεί καθώς θερμαίνεται. Με νότες βανίλιας και φρέσκα φρούτα, αυτό είναι το ιδανικό σκηνικό για τους οπαδούς του Game of Thrones και τους ενθουσιώδεις φίλους του ουίσκι.\nJohnnie Walker White Game Of Thrones Ουίσκι 700ml ποσότητα\nΚατηγορίες: Special Releases, Ουίσκι, ΠΟΤΑ Ετικέτες: Game Of Thrones, Johnnie Walker, Special Release, White, Ουίσκι\nΤο Johnnie Walker White Game Of Thrones είναι ένα ουίσκι περιορισμένης έκδοσης από τον Johnnie Walker, εμπνευσμένο από το δημοφιλές τηλεοπτικό πρόγραμμα Game of Thrones (το οποίο βασίζεται στη σειρά βιβλίων “A Song of Fire and Ice” του George R.R. Martin). Το έχει δημιουργήσει ο ειδικός του ουίσκι Τζορτζ Χάρπερ με την ομάδα του. Αυτό το ουίσκι διαθέτει, μεταξύ άλλων, βύνη από το Clynelish (ένα από τα πιο βόρεια αποστακτήρια ουίσκι της Σκωτίας) και το Cardhu. Το μπουκάλι έχει ένα μήνυμα “Winter is here” που εμφανίζεται όταν είναι στη σωστή θερμοκρασία σερβιρίσματος.\nΧαρακτήρας: Μύτη με μαλακές συμβουλές από πορτοκαλί, παστίλιες φρούτων και αποξηραμένα βερίκοκα. Ο καφές, η βανίλια και το τζίντζερ δίνουν μια εκρηκτική αίσθηση. Γεύση από βανίλια αυτή τη φορά σε συνδυασμό με κανέλα και αμύγδαλο. Συμβουλές φρέσκιας κερασιάς και θερμότητας από ξύλο. Φινίρισμα λίγο πιπεράτο από βύνη και εορταστικά μπαχαρικά.\nΤύπος Λικέρ: Blended\nΔώστε πρώτος μία αξιολόγηση “Johnnie Walker White Game Of Thrones Ουίσκι 700ml” Ακύρωση απάντησης


Αυτά είναι 9 βήματα για να πλένετε σωστά χέρια σας μικροί και μεγάλοι\nΑρχική > InfoKids > Υγεία > Αυτά είναι 9 βήματα για να πλένετε σωστά τα χέρια σας μικροί και μεγάλοι\nΗ υγιεινή των χεριών είναι ένας απλός και αποτελεσματικός τρόπος για τη διατήρηση της υγείας μας. Το συχνό πλύσιμο των χεριών κατά τη διάρκεια της ημέρας, σε οποιονδήποτε χώρο κι αν βρίσκεστε, μειώνει σημαντικά τον κίνδυνο μετάδοσης ασθενειών σε εσάς και τους γύρω σας.\nΣωτήριο το πλύσιμο χεριών\nΤο πλύσιμο των χεριών με σαπούνι είναι ο απλούστερος και οικονομικότερος τρόπος για να σωθούν ανθρώπινες ζωές. Για να μειώσετε τον κίνδυνο της επιμόλυνσης θα πρέπει να μάθετε να πλένετε και να στεγνώνετε τα χέρια σας συχνά κατά τη διάρκεια της ημέρας. Οι μολύνσεις μεταδίδονται από χέρι σε χέρι, από χέρι σε αντικείμενο ή από το χέρι στην τροφή. Επίσης, μεταδίδονται από τα μάτια, το στόμα και τη μύτη. Είναι θέμα κοινής λογικής το να εξασφαλίσουμε ότι δεν θα εισχωρήσουν μικρόβια μέσα στο σώμα μας.\nΣυχνά όταν το πλύσιμο γίνεται βιαστικά ξεφεύγουν πολύ σημαντικά σημεία, όπως τα ακροδάκτυλα, τα νύχια, ο καρπός. Ας δούμε λοιπόν ποια είναι τα βασικά βήματα.\nΑνοίγουμε τη βρύση και βρέχουμε τα χέρια μας.\nΛαμβάνουμε αρκετή δόση σαπουνιού ώστε να μπορούν να καλυφθούν όλες οι επιφάνεις των χεριών μας.\nΤρίβουμε τις παλάμες μεταξύ τους\nΤρίβουμε την παλάμη του δεξιού χεριού πάνω στην ραχαιαία του αριστερού, περνώντας τα δάκτυλα του ενός χεριού ανάμεσα στο άλλο\nΤρίβουμε τις παλάμες των χεριών και τα μεσοδακτύλια διαστήματα βάζοντας τα δάκτυλα σταυρωτά.\nΤρίβουμε τις άκρες των δακτύλων και τα νύχια\nΔεν ξεχνάμε τον αντίχειρα και τον καρπό\nΑφού ξεπλύνουμε καλά τα χέρια μας, είναι εξίσου σημαντικό να τα σκουπίσουμε, αφού τα μικρόβια κυκλοφορούν πολύ πιο εύκολα σε βρεγμένα χέρια.\nΧρησιμοποιούμε το χαρτί με το οποίο σκουπίσαμε τα χέρια μας για να κλείσουμε τη βρύση.\nΗ συνολική διαδικασία δεν κρατάει πάνω από 60 δευτερόλεπτα. Μπορείτε να δείτε τη διαδικασία στο βίντεο που έχει ετοιμάσει ο Παγκόσμιος Οργανισμός Υγείας.\nΜαθήτρια Λυκείου από την Πάτρα δίνει μάχη με τον κορωνοϊό – Τι δηλώνει ο πατέρας της\nκανόνες υγιεινής κορονοϊός πλύσιμο χεριών\nΠέμπτη, 15 Οκτωβρίου, 2020 στην κατηγορία Υγεία, Υγεία


ΤΑ ΡΟΔΑ ΤΗΣ ΟΡΓΗΣ - Α003\nΟ Μακράντρεας είναι βαθύτατα θλιμμένος. Ο Ζίγκος εξομολογείται στον Παπαθουκή το έγκλημα του Τοκογλύφου. Ο Αντώνης καταστρώνει σχέδιο για να καταφέρει την Κυριακού να δώσει την ευχή της. Ο Καροτσέρης διαδίδει τα όσα άκουσε να λέει ο Αντώνης. Η Στυλλού συγυρίζοντας τα ρούχα του Παπαθουκή, βρίσκει ένα περίεργο κουτί. Η Κυριακού μετά τις φήμες που θέλουν την Ελεγκού να 'χει κοιμηθεί με τον Αντώνη και την επιβεβαίωση των γεγονότων\nαπό την Μαρκαρού, διώχνει την Ελεγκού από το σπίτι. Η Χαριτού ομολογεί την αλήθεια για την Σαββού και τον Νικολή. Ο Μακράντρεας γίνεται θηρίο ανήμερο. Οργισμένος, βρίσκει τον Νικολή και τον κτυπά. Φωτιά ξεσπά στον αχυρώνα του Αρχοντικού. Κινδυνεύει από τον καπνό στο σπίτι, η Σαράντενα.\nΗ ΚΥΡΑ ΤΟΥ ΜΕΤΑΞΙΟΥ - Α011 00:31:02


Χωρίς κατηγορία - La Vita è Bella\nΣτις γιορτές συνήθως μελαγχολούμε περισσότερο.. Ίσως αυτή και μόνο η προσπάθεια να περάσουμε καλύτερα, η πίεση να είμαστε με το ζόρι χαρούμενοι, η πίκρα πολλές φορές μπροστά στην επιτηδευμένη χαρά των άλλων, η μοναξιά της κοινωνικής συναναστροφής, η αγωνιώδης αναζήτηση…\nΣυνέχειαΗ σχετικότητα της ευτυχίας\n“Παγκόσμια Ημέρα Ατόμων με Αναπηρία”: φτάνει να το λέμε;\nΠαγκόσμια Ημέρα Ατόμων με Αναπηρία η μέρα που πέρασε. Το είδαμε γραμμένο σε blogs, σε σποτάκια στην TV, στο Facebook στα statuses των φίλων. Αρκεί όμως αυτό; Όσο η νοοτροπία μας δεν αλλάζει, δεν έχει κάποιο ιδιαίτερο νόημα η “ενημέρωση”…\nΣυνέχεια“Παγκόσμια Ημέρα Ατόμων με Αναπηρία”: φτάνει να το λέμε;\nΟ Angus Kennedy, αποτελεί έναν σύγχρονο «Γουίλι Γουόνκα». Όχι δεν είναι ιδιοκτήτης κανενός τεράστιου εργοστασίου σοκολάτας, ωστόσο, το επάγγελμα του δεν απέχει και πολύ. Ο νεαρός άντρας διευθύνει περιοδικό ζαχαροπλαστικής και είναι κάτι σαν γευσιγνώστης με ειδίκευση στις σοκολάτες και…\nΣυνέχειαΑυτή είναι δουλειά!\nΌσοι δεν έχετε πρόβλημα με την όρασή σας στη φωτογραφία λογικά, βλέπετε τον Αϊνστάιν. Όσοι έχετε μυωπία βλέπετε την… Marilyn Monroe. Αν βλέπετε τον Αϊνστάιν…. απομακρυνθείτε από την οθόνη, πηγαίνετε μερικά μέτρα πίσω και θα δείτε την Marilyn Monroe. [Απολίτιστο…\nΣημάδι “δεν πάμε καλά” #04\nΣτα 322 χρόνια της ιστορίας τους, οι Lloyd’s του Λονδίνου έχουν ασφαλίσει τα πάντα ? από τον Τιτανικό µέχρι τα πόδια της Μπέτις Γκρέιµπλ. Μαλλιά ποδοσφαιριστή, όµως, πρώτη φορά ασφαλίζει. Τον βλέπετε. Ονοµάζεται Τρόι Πολαµαλού (ναι, ναι, Πολαµαλού!), είναι Αµερικανός…\nΣυνέχειαΣημάδι “δεν πάμε καλά” #04\n“Κλειδί για να πετύχετε πολλά “βατραχάκια” είναι το να περιστρέφεται η πέτρα στον αέρα. Μαθηματικοί από το University College του Λονδίνου δημιούργησαν μια εξίσωση η οποία υπόσχεται σε μικρούς και μεγάλους να πετύχουν τα περισσότερα δυνατά «βατραχάκια» (αναπηδήσεις) όταν πετούν…\nΣυνέχειαΟδηγίες για την τέλεια ρίψη πέτρας στη θάλασσα!\nΔοκιμάστε το, δεν θα το πιστεύετε.. Θα προσπαθείτε συνέχεια να το πετύχετε αλλά δεν θα τα καταφέρετε. 1.-Λοιπόν όπως κάθεστε στο γραφείο σας, σηκώστε το δεξί πόδι από το πάτωμα Και κάντε κύκλους δεξιούς όπως τους δείχτες ενός ρολογιού. 2.-Ενώ…\nΣυνέχειαΤο test του δεξιού ποδιού!


Μιχάλης Ιγνατίου: Δύο επιλογές για τον Γιώργο | Geopolitics & Daily News\nΤο γεγονός ότι οι διεθνείς χρηματαγορές αντέδρασαν θετικά στις ανακοινώσεις των Ευρωπαίων για την κρίση χρέους της Ελλάδας και της Ευρωζώνης δεν αποτελεί λόγο για να πανηγυρίζουμε. Διότι οι αγορές δεν είναι ο δείκτης αποδοχής ή όχι μιας προσπάθειας, όπως αυτή που κάνει η χώρα μας και η Ευρωπαϊκή Ενωση. Αντίθετα, οι αγορές είναι δείκτης του ποσοστού κερδοσκοπίας των γνωστών-«αγνώστων», οι οποίοι ανάλογα με το κέρδος τους ανεβοκατεβάζουν τα διεθνή χρηματιστήρια και καταστρέφουν κράτη και λαούς.\nΟ Γιώργος Παπανδρέου ισχυρίζεται ότι η απόφαση είναι μια μεγάλη επιτυχία για την Ελλάδα και τον λαό της. Οι δηλώσεις του δεν έχουν καμία απολύτως διαφορά από τις ανακοινώσεις που είχε κάνει μετά τη δημοσιοποίηση της συμφωνίας της 21ης Ιουλίου, η οποία δεν εφαρμόστηκε ποτέ. Είναι τραγικό το γεγονός, εάν αληθεύει, πως τρεις ημέρες μετά τη συμφωνία εκείνη οι πάντες είχαν συνειδητοποιήσει ότι απαιτούνταν αναθεώρησή της.\nΟ Λευκός Οίκος, που έδωσε μάχη για να πείσει την καγκελάριο Ανγκελα Μέρκελ για την ανάγκη πολλαπλασιασμού των κονδυλίων του ευρωπαϊκού μηχανισμού (EFSF), ενώ χαιρέτισε τις αποφάσεις του Ε.Σ., ταυτόχρονα δεν έκρυψε την ανησυχία του ενοίκου του. Ο πρόεδρος Ομπάμα ζήτησε «την ταχεία εφαρμογή» των αποφάσεων. Και το έπραξε διότι -όπως είχε τονίσει με δημόσιες δηλώσεις του- είναι προβληματισμένος με την αναποφασιστικότητα των Ευρωπαίων. Αποφασίζουν 27 κυβερνήσεις και 27 κοινοβούλια, είχαν προσθέσει με ειρωνεία οι συνεργάτες του, εκφράζοντας έτσι την έλλειψη εμπιστοσύνης για τη μη εφαρμογή των αποφάσεων που λαμβάνονται.\nΔεν είναι θέμα συζήτησης του παρόντος κειμένου το τι έγινε και τι δεν έγινε. Ομως, μετά τις αποφάσεις των Βρυξελλών -οι οποίες, όπως ισχυρίζονται οι ίδιοι, είναι απόλυτα θετικές- ο πρωθυπουργός και οι υπουργοί του πρέπει να πάρουν τη μεγάλη απόφαση και να εργαστούν. Ο κ. Παπανδρέου μπορεί να ισχυρίζεται στα διαγγέλματά του ότι έχουν γίνει άλματα από τον Μάιο του 2010, αλλά γνωρίζει πολύ καλά ότι δεν πείθει τους δανειστές που επέλεξε. Η φράση της κ. Λαγκάρντ ότι απαιτείται «εφαρμογή, εφαρμογή, εφαρμογή» ηχεί σαν χαστούκι στ’ αυτιά του.\nΟι επιλογές του είναι δύο: είτε, τέλος πάντων, θα αποφασίσει να εργαστεί και να συντονίσει τους υπουργούς του είτε θα πάει στο σπίτι του και να αφήσει άλλους, πιο ικανούς, να ασχοληθούν με τη σωτηρία της Ελλάδας.\nΑναρτήθηκε στις ΟΙΚΟΝΟΜΙΑ, ΠΟΛΙΤΙΚΗ. Ετικέτες: Ε.Ε, ΕΛΛΑΣ, ΗΠΑ. Leave a Comment »\n« MarketWatch: «Αφήστε τους Έλληνες να φάνε μπακλαβά!»\nCNBC: «Ελλάδα: Η ισχυρότερη χώρα στον κόσμο – Διαθέτει αρχαία και ευγενή παράδοση» »


Category » Τσουκνίδα Archives - Page 5 of 9 - ΈγερσιςΈγερσις\nΜια από τις – τους Συστημικούς δημοσιογράφους που πήρε ως κληρονομιά ο “Ρώσος”, είναι και η προκλητικότατη Τατιάνα Στεφανίδου, που πολλά έχει προσφέρει στο Σύστημα και πολλά έχει ωφεληθεί από αυτό!\nΟ Αλέξανδρος άναψε την Ελληνική δάδα, τον πολιτισμό πήγε στην Ασία και ένωσε την Ελλάδα, ο Βουλγαροκτόνος τους βάρβαρους τύφλωσε αράδα, οι μακεδονομάχοι με αίμα όχι με χάδια τη Μακεδονία λευτέρωσαν και οι σημερινοί προδότες στα Σκόπια τόνομα παραδώσαν, χωρίς πόλεμο με ευκολία στα σκοτεινά τα μαγειρεία: «Τι να κάνουμε αφού μας τη ζήτησαν»; «ΟΧΙ να πούμε στο Σόρος και στους Αμερικανούς;»! Ως την Μελούνα η Ελλάδα μας αρκεί, την Αλεξανδρινή κληρονομιά μας ας εκμεταλλευτούν …..οι Σκοπιανοί, εμείς φως παίρνουμε από την Ιερουσαλήμ! Πολλοί οι τυφλοί και αποβλακωμένοι οι πολιτικοί μας, άλλοι κρετίνοι και στη συνωμοσία οι πιο πολλοί και μυημένοι παρότι γνωρίζουν την τραγωδία που μας περιμένει, με υποχωρήσεις,\nΗ ΤΣΟΥΚΝΙΔΑ ΤΟΥ ΣΑΒΒΑΤΟΥ 9 ΔΕΚΕΜΒΡΙΟΥ 2017\nAt Δεκέμβριος 09, 2017\nΗ ΤΣΟΥΚΝΙΔΑ ΤΟΥ ΣΑΒΒΑΤΟΥ 2 ΔΕΚΕΜΒΡΙΟΥ 2017\nAt Δεκέμβριος 03, 2017\nΟι …δημοσιογραφάρες με τα “μαύρα”\nΣτην “Τσουκνίδα” του περασμένου Σαββάτου είχαμε αναφερθεί στις καταγγελίες του έντιμου – εκ του αποτελέσματος – δημοσιογράφου Νίκου Ρούσση για τα “μαύρα” χρήματα που έπαιρναν οι εργαζόμενοι δημοσιογράφοι στον Όμιλο Αλαφούζου και πιστέψτε με, έχει γίνει ένας χαμός!\nΣας θυμίζω ένα απόσπασμα από το προχθεσινό δημοσίευμα: «Τι με ρωτάς “εμπιστευτικά” και καλά στο Inbox, ρε παπάρα αν έχω στοιχεία, που ν΄ αποδεικνύουν ότι τα παίρνανε μαύρα από τον Αλαφούζο, ο Καρτερός, ο Χατζηνικολάου ή ο Βαξεβάνης. Κάθε 25 του μηνός τους έβλεπα, να κάθονται στη σειρά και να περιμένουν την “γκομενάρα” του λογιστηρίου στο Σκάϊ, να τα βγάζει από τη… μαύρη σακούλα, να τα μετράει και να τους τα δίνει στα χέρια. Κακαουνάκης, Τράγκας, Κούλογλου, Ρουμπάτης, Βαξεβάνης, Καρτερός, Χατζηνικολάου, Στάη, Κιμπουρόπουλος, Μαλέλης, ήτανε πρώτοι στη σειρά γιατί παίρνανε τα πολλά. Κάποιοι άλλοι, όπως εγώ, που είχαν υποχρεωθεί να παίρνουνε το 1/3 των χαμηλών αποδοχών τους μαύρα, είμαστε οι τελευταίοι στη σειρά…»!\nAt Νοέμβριος 25, 2017\n“Μαύρα” Νίκο Χατζηνικολάου, “μαύρα” Γιώργη Τράγκα;\nAt Νοέμβριος 18, 2017\nAt Νοέμβριος 12, 2017\nΗ ΤΣΟΥΚΝΙΔΑ ΤΟΥ ΣΑΒΒΑΤΟΥ 4 ΝΟΕΜΒΡΙΟΥ 2017\nAt Νοέμβριος 04, 2017\nΜπορεί ο αναπληρωτής Υπουργός Προστασίας του Πολίτη Νίκος Τόσκας να δήλωσε για το τελευταίο χτύπημα της αναρχικής ομάδας του Ρουβίκωνα στον Ευαγγελισμό πως: «Για όποιον διαβαίνει τον Ρουβίκωνα της έννομης τάξης η Αστυνομία επεμβαίνει. Από εκεί και πέρα είναι δουλειά της Δικαιοσύνης να κρίνει το αξιόποινο ή μη των πράξεων. Η Δικαιοσύνη σε κάθε δημοκρατική χώρα είναι ανεξάρτητη και δεν δέχεται υποδείξεις από “δημοσιογραφικά δικαστήρια” που δημιουργούν εντυπώσεις»!\nΚύριε λαλίστατε και φλύαρε Νικόλαε Τόσκα, πείτε μας πόσα μέλη αυτών των αλητών συλλάβατε και τους παραπέμψατε στη Δικαιοσύνη;\nΠείτε μας μετά από πόσα εγκληματικά χτυπήματα ακόμη, αυτής της αναρχικής οργάνωσης θα ελευθερώσετε τα χέρια της Αστυνομίας για να επέμβει δραστικά;\nΕίναι δυνατόν να τίθεται εν αμφιβόλω το αξιόποινο των πράξεων του Ρουβίκωνα;


Ο ΔΙΚΤΥΟΥΡΓΟΣ Γάταρος Ανακαλύφθηκε η πιο αρχαία οικογένεια αστεροειδών | ΔΙΚΤΥΟΥΡΓΟΣ\nΕυρωπαίοι αστρονόμοι -μεταξύ των οποίων μία Ελληνίδα– ανακάλυψαν μία άγνωστη έως τώρα αρχαία οικογένεια αστεροειδών, που βρίσκεται στη ζώνη μεταξύ ‘Αρη και Δία. Είναι η αρχαιότερη σε αυτή την περιοχή, από όπου προέρχονται οι περισσότεροι αστεροειδείς και μετεωρίτες που κατά καιρούς πέφτουν στη Γη.\nΗ μέση διάμετρος των σωμάτων που περιλαμβάνει η νέα οικογένεια, είναι 11,5 χιλιόμετρα. Έως τώρα έχουν εντοπισθεί 108 αστεροειδείς της εν λόγω οικογένειας (που προς το παρόν είναι ανώνυμη), με μεγαλύτερο τον «282 Clorinde», ο οποίος έχει διάμετρο 42 χιλιομέτρων.\nΟι ερευνητές, με επικεφαλής τον αστροφυσικό Μάρκο Ντέλμπο του Πανεπιστημίου και του Αστεροσκοπείου της Κυανής Ακτής στη Νίκαια, έκαναν τη σχετική δημοσίευση στο περιοδικό «Science». Στην έρευνα συμμετείχε η ελληνικής καταγωγής Χρύσα Αβδελίδου του Ευρωπαϊκού Οργανισμού Διαστήματος (ESA), η οποία συνεργάζεται επίσης με το πρόγραμμα παρατήρησης μετεώρων NELIOTA του Εθνικού Αστεροσκοπείου Αθηνών.\nΣτο πρώιμο ηλιακό σύστημα σχηματίσθηκαν μεσαίου μεγέθους πλανητοειδή σώματα, άλλα εκ των οποίων συνενώθηκαν μεταξύ τους δημιουργώντας τους πλανήτες και άλλα μετατράπηκαν σε αστεροειδείς, με τροχιές κυρίως μεταξύ ‘Αρη-Δία. Η ζώνη αυτή περιλαμβάνει τουλάχιστον ένα εκατομμύριο αστεροειδείς.


Πρεμιέρα στις 9/11 για το «ζεϊμπέκικο» του Γιώργου Νινιού - Star.gr\nCITY NEWS Πέμπτη, 7 Νοεμβρίου 2013, 16:43\nΠρεμιέρα στις 9/11 για το «ζεϊμπέκικο» του Γιώργου Νινιού\nΤο καινούργιο έργο της Λείας Βιτάλη στο Studio Μαυρομιχάλη\nΟ Θεατρικός Οργανισμός «Νέος Λόγος» παρουσιάζει στο Studio Μαυρομιχάλη, από το Σάββατο 9 Νοεμβρίου 2013 κάθε Σάββατο και Κυριακή, το καινούργιο έργο της Λείας Βιτάλη, «ζεϊμπέκικο» σκηνοθεσία Φώτη Μακρή.\nΣε μια Ελλάδα που συνεχώς επαναλαμβάνει τα λάθη της, ένας ασυμβίβαστος καλλιτέχνης (Γιώργος Νινιός) αντιστέκεται στο σύστημα με τη ζωή και τα τραγούδια του και βιώνει ακραίες καταστάσεις, ενώ το μόνο που αναζητά με πάθος είναι η αγάπη. Όταν όμως όσοι δεν αντέχουν την αλήθεια τον αρνούνται, εκείνος ξεπερνάει τα όρια και σηκώνει το όπλο του. Ποιόν σημαδεύει;\nΑυτούς που τον απαξίωσαν ή τον ίδιο του τον εαυτό; Το μυστικό του, που το κρατά καλά κλεισμένο στο χρυσό σημειωματάριο της φυλακής, θα αποκαλυφθεί από τη γυναίκα που η αγάπη της, αν και μεγάλη, δεν ήταν αρκετή για εκείνον, που στη ζωή του τα ήθελε όλα. Και είναι αυτό το μυστικό που θα φέρει τελικά την αγάπη σ’ αυτούς που ο ίδιος ήθελε να τον αγαπούν.\nΒίντεο : Γρηγόρης Χατζάκης\nΝυφικό: madeBrade by antonea\nΠΑΙΖΟΥΝ : Γιώργος Νινιός, Στέλλα Κρούσκα, Μαρία Κατσούλη\nΣτη παράσταση παίζουν ζωντανά οι μουσικοί: Θοδωρής Ζέης (μπουζούκι) και Σπύρος Κουτρουμάνης (κιθάρα). Το Τραγούδι «Ζεϊμπέκικο» είναι σε στίχους και μουσική του Γιώργου Νινιού.\nΣάββατο : Κανονικό 15 €, Φοιτητικό, νεανι��ό, συνταξιοδοτικό, 10 €\nΚυριακή : 10 € Γενική είσοδος\nΆνεργοι : 5 € ( Με επίδειξη της κάρτας ανεργίας )


Ομιλία για την Κατάσταση του Εθνους: Oι γυναίκες ύψωσαν το ανάστημά τους στον Τραμπ\n«ΑΠΕ-ΜΠΕ» 7 Φεβρουαρίου, 2019\nΜέλη του Κογκρέσου. στα λευκά (AP Photo/J. Scott Applewhite)\nΟΥΑΣΙΓΚΤΟΝ. Η αντίθεση ήταν έντονη στο Κογκρέσο με πολλές γυναίκες βουλευτές των Δημοκρατικών ντυμένες στα λευκά προς τιμήν του κινήματος των σουφραζετών να στέκονται δίπλα στους άνδρες συναδέλφους τους, που ήταν ντυμένοι με σκουρόχρωμα κοστούμια, στη διάρκεια της ομιλίας του Αμερικανού προέδρου Ντόναλντ Τραμπ για την Κατάσταση του Εθνους.\nΣτη νέα Σύνοδο του Κογκρέσου υπηρετεί ένας αριθμός ρεκόρ γυναικών (131) και πολλοί βουλευτές που προέρχονται από μειονότητες.\nΠολλές γυναίκες βουλευτές επέλεξαν να φορέσουν λευκά για να τιμήσουν τα εκατό χρόνια από το κίνημα των σουφραζετών, που πολέμησαν για το δικαίωμα των γυναικών να ψηφίζουν και σε αρκετές περιπτώσεις δεν έκρυψαν τη δυσαρέσκειά τους για τα όσα έλεγε ο Τραμπ.\nΗ πρόεδρος της Βουλής των Αντιπροσώπων Νάνσυ Πελόζι καθόταν πίσω από τον Αμερικανό Πρόεδρο φορώντας ένα λευκό κοστούμι. Στη διάρκεια της ομιλίας του κουνούσε το κεφάλι της ή κοιτούσε με αποδοκιμασία τον Τραμπ όταν επέκρινε τους Δημοκρατικούς ή όταν περιέγραφε πώς οι παράτυποι μετανάστες επιτίθενται στις ΗΠΑ.\nΗ βουλευτής Αλεξάντρια Οκάζιο-Κορτές, η νεαρότερη που εισέρχεται στη Βουλή των Αντιπροσώπων και έχει αναχθεί σε σταρ των Μέσων Ενημέρωσης, έριχνε φαρμακερά βλέμματα στους συναδέλφους της που όρθιοι χειροκροτούσαν τον Τραμπ.\nΟταν ο Αμερικανός Πρόεδρος αναφέρθηκε στον ολοένα και αυξανόμενο αριθμό των γυναικών που εισέρχονται στην αγορά εργασίας, η ατμόσφαιρα άλλαξε προς στιγμή: Ολες οι γυναίκες βουλευτές τόσο των Δημοκρατικών όσο και των Ρεπουμπλικανών σηκώθηκαν όρθιες και χειροκρότησαν, όπως και οι επίσημοι καλεσμένοι εκτός του ημικυκλίου.\n«Δεν έπρεπε να το κάνετε αυτό. Σας ευχαριστώ πολύ», σχολίασε χαμογελώντας ο Τραμπ, ενώ τους είπε να μην κάτσουν ακόμη διότι έχει και άλλα καλά νέα να τους πει, αναφερόμενος στον αριθμό ρεκόρ των γυναικών που υπηρετούν στο Καπιτώλιο.\nΟι τρεις γυναίκες γερουσιαστές των Δημοκρατικών που έχουν δηλώσει υποψηφιότητα για τις προεδρικές εκλογές του 2020 -η Ελίζαμπεθ Γουόρεν, η Καμάλα Χάρις και η Κίρστεν Γκίλιμπραντ½ όρθιες χειροκρότησαν και ενώθηκαν με τους υπόλοιπους κοινοβουλευτικούς που φώναζαν: «ΗΠΑ, ΗΠΑ!».\nΕπίσης, όταν ο Αμερικανός Πρόεδρος κάλεσε τους βουλευτές να υιοθετήσουν τις αρχές του συμβιβασμού η Νάνσυ Πελόζι σηκώθηκε όρθια και χειροκρότησε θερμά. Ο Τραμπ γύρισε την κοίταξε και της έγνεψε.\nΠριν την έναρξη της ομιλίας του και προτού ο Ντόναλντ Τραμπ εισέλθει στην αίθουσα πολλές βουλευτές των Δημοκρατικών τραβούσαν φωτογραφίες εν μέσω γέλιων και χειροκροτημάτων.\nΑνάμεσά τους και οι νεοεκλεγείσες Ρασίντα Τλάιμπ και Ιλχαν Ομαρ, οι πρώτες μουσουλμάνες που εκλέγονται στο Κογκρέσο. Μάλιστα η Ομαρ, μια 37χρονη Σομαλή πρόσφυγας που εξελέγη στη Μινεσότα, φορούσε μπλε μαντίλα και ρούχα στα χρώματα της αμερικανικής σημαίας.\nΑφού πέρασε πέντε χρόνια να καθαρίζει δωμάτια σε γκολφ κλαμπ του Ντόναλντ Τραμπ, η Βικτορίνα Μοράλες μια μετανάστρια χωρίς χαρτιά, προσεκλήθη από τη βουλευτή των Δημοκρατικών Μπόνι Γουότσον Κόλμαν να παρακολουθήσει την ομιλία του Αμερικανού Προέδρου για την Κατάσταση του Εθνους. Ιδιαίτερα συγκινημένη, θα ήθελε να δώσει φωνή σε όλους τους παράτυπους μετανάστες που δεν τολμούν να μιλήσουν.\n«Αν μπορούσα να του μιλήσω, θα του έλεγα ότι θέλουμε μια μεταρρύθμιση του μεταναστευτικού για όσους μετανάστες είμαστε εδώ. Είμαστε 12 εκατομμύρια και έχουμε έρθει για να εργαστούμε, να πολεμήσουμε, δεν έχουμε έρθει για να εισβάλουμε στη χώρα», δήλωσε η Μοράλες μιλώντας στο «AFP».\nΗ Μοράλες έφτασε στις ΗΠΑ παράτυπα το 1999 από τη Γουατεμάλα. Τον περασμένο Δεκέμβριο, και αφού εργάστηκε επί πέντε χρόνια σε ένα γκολφ κλαμπ του Τραμπ στο Μπέντμινστερ του Νιου Τζέρσεϊ, αποφάσισε να πει την ιστορία της στη «New York Times«.\nΕκτοτε εγκατέλειψε την εργασία της, ενώ πολλοί μετανάστες χωρίς χαρτιά που εργάζονταν στο συγκεκριμένο γκολφ κλαμπ απολύθηκαν. Για ποιο λόγο αποφάσισε να μιλήσει στα 46 της χρόνια παρά τους κινδύνους;\n«Διότι αρκετά ανέχθηκα τις προσβολές, τις επιθέσεις, τις πολλές ταπεινώσεις. Διότι είναι οδυνηρό να σου λένε ότι είσαι μια μετανάστρια που δεν ξέρει τίποτα, ότι εδώ δεν παραπονιόμαστε, ότι διαφορετικά θα καλέσουν την υπηρεσία μετανάστευσης. Ομως μια ημέρα είπα ‘αρκετά, δεν αντέχω άλλο’».\n240 queries in 0.402 seconds.


Στις 6 Μαρτίου του 2017, ο πρωθυπουργός κ. Τσίπρας, κατά την εισήγησή του στο υπουργικό συμβούλιο το οποίο συνεδρίασε με αντικείμενο την παραγωγική ανασυγκρότηση της χώρας, αφού με οξύτητα αφόρισε όσους « όσοι έχουν τη βαριά ευθύνη για τις καταστροφικές συνταγές στην οικονομία το 2010» κατέληξε λέγοντας ότι «είτε αρέσει σε κάποιους είτε όχι η οικονομία ανέκαμψε».\nΣτις 23 Νοεμβρίου του 2011 ( Κυβέρνηση Λουκά Παπαδήμου), σε έκθεση της Κομισιόν, η Ελλάδα έμενε μετεξεταστέα καθώς μεταξύ 20 βασικών υπηρεσιών, οι 15 δεν παρέχονται πλήρως ηλεκτρονικά. «Και λοιπόν;» θα ρωτήσετε. Μα είναι ενδεικτικό ότι το ποσοστό πλήρους ηλεκτρονικής διαθεσιμότητας των 20 υπηρεσιών, τίθεται στο μικροσκόπιο των ευρωπαϊκών οργάνων και ενώ ανέρχεται στη χώρα στο 48%, ο αντίστοιχος μέσος όρος της Ευρωπαϊκής Ενωσης αγγίζει το 82%. Θα μου πεις ότι αυτό δεν φτάνει για συγκρίσεις αλλά οπωσδήποτε είναι ενδεικτικό και αυτό συνέβαινε τέσσερα χρόνια ΠΡΙΝ ο κ. Τσίπρας γίνει πρωθυπουργός.\nΣτις 25 Οκτωβρίου του 2016 (Κυβέρνηση Αλέξη Τσίπρα) , η Παγκόσμια Τράπεζα, κατέτασσε την Ελλάδα 61η μεταξύ 190 χωρών . Στην ίδια έρευνα/ κατάταξη για την ευκολία του επιχειρείν, αλλά του 2015, η Ελλάδα βρισκόταν στην 58η θέση.


''The New Daily Mail'': ΔΕΚΑ ΧΙΛ. ΠΕΝΤΑΚΟΣΙΑ ΑΚΙΝΗΤΑ ΙΔΙΩΤΩΝ ΣΤΑ ΧΕΡΙΑ ΤΟΥ ΔΗΜΟΣΙΟΥ\nΔΕΚΑ ΧΙΛ. ΠΕΝΤΑΚΟΣΙΑ ΑΚΙΝΗΤΑ ΙΔΙΩΤΩΝ ΣΤΑ ΧΕΡΙΑ ΤΟΥ ΔΗΜΟΣΙΟΥ\nΣτα «χέρια» του Δημοσίου καταλήγουν χιλιάδες ακίνητα λόγω της αδυναμίας των ιδιοκτητών τους να αποπληρώσουν τις φορολογικές τους υποχρεώσεις. Όπως αναφέρει η «Καθημερινή», επικαλούμενη στοιχεία της Alpha Αστικά Ακίνητα, μόνο μέσα στο 2016 ήταν 10.500 ακίνητα που πέρασαν στο Δημόσιο. Τα ακίνητα προήλθαν από κατασχέσεις, με τους πολίτες να μην μπορούν να ανταποκριθούν στις φορολογικές τους υποχρεώσεις, αποποιήσεις κληρονομιών ή εκχωρήσεις, καθώς δεν ήταν δυνατή η αποπληρωμή φόρων που συνοδεύουν τα ακίνητα.\nΕνδεικτικό είναι πως το ποσοστό αύξησης ακινήτων που περιήλθαν στο Δημόσιο αγγίζει το 73% το 2016 σε σχέση με το 2013, όταν και τα ακίνητα που «άλλαξαν χέρια» ήταν 6.079. Ωστόσο, είναι άγνωστο το τι γίνονται τα ακίνητα αυτά, καθώς τα προγράμματα πλειστηριασμών του Δημοσίου είναι περιορισμένα. Για παράδειγμα, το διάστημα αυτό έχουν αναγγελθεί προγράμματα πλειστηριασμών για 24 ακίνητα. Όπως επίσης άγνωστο είναι το απόθεμα των ακινήτων που έχει περιέλθει στο Δημόσιο από κατασχέσεις ή εκχωρήσεις ακινήτων. Το μόνο βέβαιο είναι πως πρόκειται για ακίνητα που απαξιώνονται σε καθημερινή βάση, γεγονός που καθιστά όλο και δυσκολότερη την εύρεση αγοραστών στο μέλλον.\nΚαι δυστυχώς ο νόμος ορίζει ότι τυχόν διαφορά από την πώληση του ακινήτου δεν δίδεται στον οφειλέτη. Συγκεκριμένα, διάταξη του 2014, ορίζει ότι: «Με πράξη της φορολογικής διοίκησης, επιτρέπεται η εξόφληση του συνόλου ή μέρους οφειλόμενου φόρου κληρονομιάς από οφειλέτη που βρίσκεται σε αδυναμία να τον καταβάλει με μετρητά, έπειτα από αίτησή του, με μεταβίβαση στο ελληνικό Δημόσιο της πλήρους κυριότητας ολόκληρου αξιόλογου κληρονομιαίου ή άλλου ακινήτου, το οποίο βρίσκεται εντός σχεδίου πόλης και δεν βαρύνεται με οποιοδήποτε εμπράγματο δικαίωμα, αγωγή ή άλλο βάρος. Σε καμία περίπτωση δεν αποδίδεται στον οφειλέτη η τυχόν διαφορά μεταξύ της αξίας του ακινήτου που προσφέρεται και του φόρου κληρονομιάς που οφείλεται».


Indiego Sound: Οκτωβρίου 2014\nΕίδος: Electronic / Experimental / Hip Hop / Jazz Fusion\nΚυκλοφορεί: 6 Οκτωβρίου 2014\nΓια τους φίλους του είδους είναι γνωστό ότι από το 2006 που κυκλοφορεί δίσκους, ο Flying Lotus παραδίδει πάντα πολύ ενδιαφέρουσες δουλειές, ξεχωρίζοντας πάντοτε για την ευρυγώνια οπτική του και τη μοναδική του άποψη σε αυτό που λέμε "ψαγμένη" ηλεκτρονική μουσική. Το "You're Dead!", όμως, βρίσκει τον Αμερικανό σε μια εντυπωσιακή δημιουργική έξαρση, που ξεφεύγει ακόμα και από τα δικά του, υψηλά standards.\nΗ νέα, πολυεπίπεδη ηχητική πρόταση του Flying Lotus διεισδύει στην avant-garde, πειραματική jazz fusion που εμπνεύστηκαν κατά τη δεκαετία του '70 καλλιτέχνες όπως ο Miles Davis, οι Weather Report και ο Sun Ra, προσαρμόζοντάς την στα δικά του ηλεκτρονικά standards και προσθέτοντας λιγοστές hip hop πινελιές (με τη συνδρομή των κορυφαίων ονομάτων του Kendrick Lamar και του Snoop Dogg). Κομμάτια που διαρκούν κατά μέσο όρο δύο μόνο λεπτά, χωρίς κουπλέ, ρεφρέν και γέφυρες φυσικά, διαδέχονται το ένα το άλλο με ελάχιστες διακοπές, δημιουργώντας αλληλουχίες ηχοτοπίων που αναμειγνύονται αρμονικά. Κάθε κομμάτι αποτελεί μια μονάχα συνιστώσα του συνόλου και από μόνο του δεν στέκεται βγάζοντας κάποιο νόημα. Η συνισταμένη τους, όμως, δηλαδή ο δίσκος στην ολότητά του, είναι μια μαγευτική, πολυσυλλεκτική ηχητική περιπλάνηση, από αυτές που γίνονται καλύτερα με τα μάτια κλειστά και τη φαντασία σε εγρήγορση.\nΠαράλληλα με τη γνωστή, υψηλή ηχητική του αισθητική, είναι αξιοθαύμαστο το πόσο καλά έχει ενσωματώσει τις jazz αναφορές ο Flying Lotus στον ηλεκτρονικό του ήχο. Μπορεί σε ορισμένες στιγμές να γίνεται "φλύαρος" στην προσπάθειά του να τα χωρέσει όλα, όμως τις περισσότερες φορές το χειρίζεται πολύ εύστοχα. Η μουσική του δεν είναι και η πιο easy listening εκεί έξω, ποτέ δεν ήταν. Ειδικά ο συγκεκριμένος δίσκος, όμως, αξίζει να ακουστεί από όλους. Πρόκειται για μια σπουδαία εξέλιξη, που αποκαλύπτει το καλλιτεχνικό του όραμα στην πιο ολοκληρωμένη του, ίσως, μορφή ως τώρα.\nΚομμάτια που ξεχωρίζουν: Κανένα! (ακούγεται καλύτερα ολόκληρος)\nΕτικέτες Flying Lotus\nΕίναι γεγονός ότι οι άνθρωποι που ασχολούνται εκτενώς με τις θετικές επιστήμες συχνά υπερτροφοδοτούν τη λογική πτυχή της ανθρώπινης προσωπικότητας, αφήνοντας τη συναισθηματική τους πλευρά στο περιθώριο να ατροφεί. Η ιδιότητα του Καναδού Dan Snaith ως διδάκτορα μαθηματικού του Imperial, όμως, δεν στάθηκε ποτέ εμπόδιο στην καλλιτεχνική του έκφραση. Αντιθέτως, από το 2000 που δραστηριοποιείται με τα διάφορα projects του (Manitoba, Caribou, Daphni) στον χώρο της ηλεκτρονικής μουσικής (έναν χώρο που πλήτεται εκ των έσω από ένα σωρό άψυχες, άχρωμες και άοσμες, συναισθηματικά νεκρές μουσικές), έχει καταφέρει να αναδειχθεί σε έναν από τους κορυφαίους παραγωγούς, ξεχωρίζοντας για την ικανότητά του να δίνει ανθρώπινη υπόσταση σε ό,τι δημιουργεί, ιδιαίτερα στις πιο πρόσφατες δουλειές του (με αποκορύφωμα το καταξιωμένο "Swim" του 2010).\nΣτο "Our Love" αποκαλύπτεται μάλλον η πιο pop εκδοχή του καλλιτέχνη μέχρι σήμερα, επομένως έχουμε και την πιο προσιτή στο ευρύ κοινό, ίσως, δουλειά του. Αυτό συμβαίνει διότι το ύφος των περισσότερων συνθέσεων (ναι, συνθέσεων!) υπογραμμίζει περισσότερο την ιδιότητα "μουσικός", παρά την ιδιότητα "παραγωγός". Στοιχείο βέβαια που (καθόλου τυχαία) συναντάει κανείς στους σπουδαιότερους ηλεκτρονικούς καλλιτέχνες της εποχής μας: στον James Blake, τον Todd Terje, τον Flying Lotus και άλλους. Και εδώ που τα λέμε, ποιος είναι τόσο αφελής ώστε να πιστεύει ότι θα μπορούσε να γίνει αλλιώς; Ποια ηχητική καινοτομία και ποια μουσική τεχνολογία είναι ικανή να υποκαταστήσει το συστατικό που εδώ και αιώνες προσδίδει στη μουσική τη μαγεία της, τον συνδυασμό, δηλαδή, συγχορδιών και μελωδίας;\nΗ απάντηση στο σχεδόν φιλοσοφικό ερώτημα φαίνεται να είναι γνωστή στον Caribou, ο οποίος επιλέγει και χτίζει τα περισσότερα κομμάτια του πάνω σε μελωδίες, συχνά εκπληκτικές μάλιστα. Το Silver και το "Back Home" περιέχουν τις κορυφαίες εξ' αυτών, με το "Second Chance" να ακολουθεί από κοντά. Όλα τους κομμάτια με τονισμένο το pop στοιχείο, που όμως δεν γίνονται επ' ουδενί σαχλά. Το πρώτο single Can't Do Without You από την άλλη, μαζί με το Mars, μπορεί να ακολουθούν μια πιο παραδοσιακή ηλεκτρονική κατεύθυνση, όμως ξεχωρίζουν οπωσδήποτε, το πρώτο με την υπέροχη κλιμάκωση και το δεύτερο με την έξυπνη ρυθμολογία και την "ανήσυχη" ατμόσφαιρα που δημιουργεί (αν και μάλλον διαρκεί περισσότερο απ' όσο θα έπρεπε).\nΑν κάτι δεν καταφέρνει ο Caribou με το "Our Love", αυτό είναι να κάνει κάποιου είδους game changing statement. Να φτιάξει, με άλλα λόγια, κάτι το οποίο θα δημιουργήσει σπίθες έμπνευσης, θα δρομολογήσει νέες μουσικές κατευθύνσεις και θα μείνει ως κάτι διαχρονικό και απαραίτητο. Το νέο album του Flying Lotus (το Indiego Sound ετοιμάζει ήδη το review) πλησίασε περισσότερο σε κάτι τέτοιο. Αλίμονο, όμως, αν οι κυκλοφορίες αξιολογούνταν μόνο σε αυτή τη βάση και όχι με κριτήριο την ποιότητα και την απόλαυση. Σ' αυτά τα τελευταία, το "Our Love" κερδίζει επάξια το "Λίαν Καλώς".\nΚομμάτια που ξεχωρίζουν: Can't Do Without You , Silver , Mars , Back Home\nΕίδος: Indie Pop / Art Rock\nΤο "δύσκολο δεύτερο album" των Alt-J μπορεί να μην είναι καλύτερο από το έξοχο ντεμπούτο τους, είναι όμως πιο ενδιαφέρον από τη συντριπτική πλειοψηφία της φετινής δισκογραφίας. Το συγκρότημα, χωρίς τον Gwil Sainsbury πλέον, ρίχνει σε γενικές γραμμές τους τόνους και εξερευνά την πιο ατμοσφαιρική πτυχή του ήχου του. Όσοι δεν συμπάθησαν άμεσα την εκλεπτυσμένη art rock του προηγούμενου δίσκου, είναι αμφίβολο ότι θα απολαύσουν τον καινούριο. Οι χάρες του είναι πιο βαθιά κρυμμένες και θα αποκαλυφθούν μόνο στους υπομονετικούς. Η δύναμη των μελωδιών είναι "υπόγεια" και χτυπά απροειδοποίητα, ενώ η δομή των κομματιών συνήθως δεν ακολουθεί την πεπατημένη, επιφυλάσσοντας εκπλήξεις και συχνές εναλλαγές. Χιτάκια υπάρχουν (όσο μπορείς να αποκαλέσεις "χιτάκι" ένα κομμάτι των Alt-J), ωστόσο δεν επισκιάζουν ιδιαίτερα το πολύ καλό σύνολο. Κάποιες ιδέες, βέβαια, μοιάζουν άστοχες ή ημιτελείς στην ανάπτυξη τους, γεγονός που αποτελεί και τη μεγαλύτερη αδυναμία του δίσκου. Παρόλα αυτά, το "This Is All Yours" παραμένει ένα επιτυχημένο δεύτερο βήμα, που συνιστά καλλιτεχνική επέκταση για τους Alt-J, χωρίς να αλλοιώνει την ιδιαιτερότητα της ηχητικής τους ταυτότητας.\nΚομμάτια που ξεχωρίζουν: Every Other Freckle , Left Hand Free , Hunger Of The Pine , Warm Foothills


Cover Insurance: 4 δεκαετίες μαζί με τους συνεργάτες της - Cover Insurance, Featured, Κιούκας Ιωάννης, Κιούκας Συμεών | Insurancedaily.gr\nCover Insurance: 4 δεκαετίες μαζί με τους συνεργάτες της\nΣυλλογικότητα, συνεργατοκεντρική φιλοσοφία και στρατηγικός σχεδιασμός. Αυτά είναι τα τρία βασικά στοιχεία που έπαιξαν καθοριστικό ρόλο στη θετική τροχιά που διαγράφει η Cover Insurance τις τελευταίες τέσσερις δεκαετίες. Η εταιρεία – αν και μεγεθύνθηκε σε παραγωγή και δίκτυο – κατάφερε να διατηρήσει όλα αυτά τα χρόνια την αρχική της κουλτούρα στο “family business”. Απόρροια της συνεχούς προσπάθειας στήριξης των συνεργατών της είναι και το γεγονός ότι αποτελεί την πρώτη μεσιτική που υιοθέτησε τεχνολογικές πλατφόρμες και έπαιξε σημαντικό ρόλο στη δόμηση ψηφιακών εργαλείων για τη διαμεσολάβηση. Τη σημερινή διοίκηση της Εταιρείας ασκούν ο Πρόεδρος και Ιδρυτής της Συμεών Κιούκας και η σύζυγός του, Λένα Κιούκα, Επικεφαλής της Διεύθυνσης του Λογιστηρίου, που εκπροσωπούν την παραδοσιακή πλευρά της Cover Insurance αλλά και ο Γιάννης Κιούκας, που αντιπροσωπεύει τη σύγχρονη οπτική της ασφάλισης και διαχειρίζεται το χαρτοφυλάκιο των Γενικών και Ειδικών Κινδύνων. Με δεδομένο ότι ο σχεδιασμός υπήρξε ανέκαθεν το αναγκαίο βήμα πριν από κάθε αλλαγή, η Εταιρεία όντας σε φάση ανάπτυξης τόσο γεωγραφικά όσο και παραγωγικά, ταυτόχρονα προετοιμάζεται και για τη διάδοχη κατάσταση στη διοίκηση.\nΗ ισχύς εν τη ενώσει από το 1981 μέχρι σήμερα\nΗ ιστορία ξεκινάει τη δεκαετία του ’70, όταν ο Συμεών Κιούκας σε ηλικία 18 ετών έρχεται από την Κωνσταντινούπολη για να σπουδάσει στην Ελλάδα. Ταυτόχρονα με τις σπουδές του στην Ανωτάτη Εμπορική αποφασίζει να εργαστεί για να εξασφαλίσει τα προς το ζην και βρίσκει μία θέση σαν ασκούμενος στη Μεσόγειο Ασφαλιστική. Η πρώτη επαφή του με τον κλάδο καθίσταται καθοριστική για την μετέπειτα εξέλιξή του. Αντιλαμβάνεται τις ευκαιρίες και τις προοπτικές που διανοίγονται στον κλάδο.\nΗ ιδιωτική ασφάλιση τον κερδίζει και αποτελεί εν συνεχεία σημείο αναφοράς τόσο στην επαγγελματική όσο και την οικογενειακή του πορεία. Το 1974 αποφοιτά και γίνεται ενεργός ασφαλιστής στη Μεσόγειο Ασφαλιστική. Στις αρχές της δεκαετίας του ’80, έχοντας πλέον τα εφόδια και την εμπειρία προχωρά στην υλοποίηση του προσωπικού του οράματος και ιδρύει την Cover Insurance. Το εγχείρημα του Συμεών Κιούκα με τη συμβολή της γυναίκας του αποδεικνύεται επιτυχημένο σε βάθος χρόνου και στοιχείο της επιχείρησης που παραμένει αναλλοίωτο μέχρι σήμερα είναι ότι δημιουργεί μακροχρόνιες σχέσεις με τους εργαζόμενους, τους συνεργάτες και τους ασφαλισμένους της. Η Cover Insurance που ξεκίνησε με 5 συνεργάτες σήμερα αριθμεί 23 εργαζόμενους και περίπου 650 ενεργούς συνεργάτες. Στην Εταιρεία υφίστανται εργαζόμενοι που μετρούν 25 έτη εργασίας. «Η σύμπλευση με τους συνεργάτες της είναι η ισχύς της Cover Insurance Brokers. Στην Cover η οικογένεια δεν είναι πολιτική αλλά πραγματικότητα» αναφέρει ο Συμεών Κιούκας.\nΟ συνεργάτης στο επίκεντρο\n«Στην αγορά μέσα στην επόμενη δεκαετία θα μπορέσουν να επιβιώσουν οι επαγγελματίες που επενδύουν στην εκπαίδευση. Η έλευση των διαδικτυακών πωλήσεων αλλά και η ευκολία στην πρόσβαση σε πληροφορίες καθιστούν πλέον αναγκαίο τον προσανατολισμό σε εξειδικευμένες και εξατομικευμένες ασφαλίσεις. Και αυτό κάνουμε στην Cover Insurance. Επενδύουμε στους συνεργάτες μας παρέχοντάς τους τα εφόδια για να διαχειριστούν τον όγκο εργασιών και τα χαρτοφυλάκιά τους. Είμαστε δίπλα τους σε όλο το φάσμα των διαδικασιών» αναφέρει ο Γιάννης Κιούκας. Η Εταιρεία πραγματοποιεί σε εβδομαδιαία βάση εκπαιδευτικά σεμινάρια σε συνεργασία με τις ασφαλιστικές εταιρείες και στηρίζει το δίκτυό της υλικοτεχνικά. Όπως εξηγεί η κ. Λένα Κιούκα ένας από τους τομείς στους οποίους εστιάζει την πολιτική ανάπτυξής της η Cover Insurance Brokers είναι ο κλάδος ζωής και υγείας. «Η αντίληψη για τα προγράμματα υγείας και ζωής στην Ελλάδα πλέον αλλάζει και σε αυτό έχει συντελέσει σε μεγάλο βαθμό η κρίση του δημόσιου συστήματος υγείας. Οι πολίτες αντιλαμβάνονται την αξία της ασφάλισης και την προστασία που μπορεί να τους προσδώσει σε ένα αβέβαιο περιβάλλον. Οι προοπτικές στους κλάδους ζωής και υγείας είναι αναμφίβολα μεγάλες. Βλέποντας τα τελευταία πέντε χρόνια τις ανάγκες των πολιτών σε αυτό τον κλάδο δημιουργήσαμε ένα inhouse agency system με επικεφαλής τον κ. Νίκο Βασιλείου, που με την εμπειρία και την τεχνογνωσία του στηρίζει τους ανθρώπους του δικτύου».\nΜε καινοτομίες στα ψηφιακά εργαλεία\nΗ Cover Insurance αποτελεί την πρώτη διαμεσολαβητική επιχείρηση στην Ελλάδα που χρησιμοποίησε το 1998 πλατφόρμα διαχείρισης ασφαλιστικών εργασιών. Σταδιακά δημιούργησε με τη βοήθεια εξειδικευμένων εταιρειών εργαλεία που δίνουν τη δυνατότητα στο συνεργάτη της:\n1. Ταυτόχρονη τιμολόγηση όλων των συνεργαζόμενων εταιρειών, έκδοση νέων συμβολαίων και ανανεώσεων στον κλάδο οχημάτων\n2. Εξοικονόμηση χρόνου στην εξυπηρέτηση του πελάτη\n3. Οπτικοποίηση της παραγωγής με τη χρήση πινάκων\n4. Τιμολόγηση και έκδοση νέων συμβολαίων και ανανεώσεων για νομική προστασία, οδική βοήθεια, σκάφη αναψυχής, περιουσίας και αστικής ευθύνης\n5. Αυτόματη εξόφληση ταμειακών λιστών\n6. Έκδοση πράσινης κάρτας\n7. Αυτόματη και σε πραγματικό χρόνο ενημέρωση των συνεργατών σχετικά με την πορεία της εξόφλησης των συμβολαίων\n8. Ανανέωση συμβολαίων με κωδικό πληρωμής και αυτόματη εξόφλησή τους\n9. Επικοινωνία με το πελατολόγιο μέσω αποστολών sms/email\n10. Η πλατφόρμα λειτουργει σε όλες τις smart συσκευές ηλεκτρονικούς, υπολογιστές, tablet και κινητά\n11. Δυνατότητα τυπώνω-πληρώνω (μεικτά, μεικτά-προμήθειες) με τη χρήση πλαφόν και πληρώνω-τυπώνω\n12. Βάση δεδομένων με σημαντικό πληροφοριακό υλικό όπως τα ενημερωτικά έντυπα των ασρφαλιστικών εταιρειών, τους όρους και τις αιτήσεις\nΗ στόχευση στο μέλλον\nΌπως αναφέρει ο κ. Συμεών Κιούκας «Τα πάντα μεταβάλλονται και σε αυτό το πεδίο κρίνεται πλέον και το επιχειρείν, από τη δυνατότητα δηλαδή να προσαρμόζεται στις αλλαγές που έρχονται. Αυτή είναι μία διαρκής διαδικασία στην Cover Insurance, που εστιάζει το χαρτοφυλάκιό της στην ανάπτυξη τόσο των ζωικών κλάδων όσο και εξειδικευμένων εταιρικών κινδύνων». Ο σχεδιασμός και η στόχευση της Εταιρείας για τα επόμενα χρόνια αφορά την ανάπτυξη του δικτύου πανελλαδικά.\nΌπως εξηγεί ο κ. Γιάννης Κιούκας «Σχεδιάζουμε να αναπτυχθούμε τόσο γεωγραφικά όσο και ποιοτικά. Διευρύνουμε συνέχεια το δίκτυό μας και εντάσσουμε σε αυτό συνεργάτες που έχουν γνώση και εμπειρία αλλά και νέους ανθρώπους στους οποίους παρέχουμε εμείς τα εφόδια για να αναπτυχθούν». Το 2017 η Εταιρεία έκλεισε με παραγωγή περίπου 23 εκατομμυρίων, με το χαρτοφυλάκιο να μοιράζεται σε ποσοστό 60% στο αυτοκίνητο, 18% στη ζωή και 22% στους υπόλοιπους κλάδους. Βασικός στόχος παραμένει η περαιτέρω διεύρυνση της παραγωγής αλλά και η βελτιστοποίηση του επιπέδου εξυπηρέτησης.\nΠηγή: Ασφαλιστικό Marketing, Ιανουάριος 2019\nΕτικέτες: Cover InsuranceFeaturedΚιούκας ΙωάννηςΚιούκας Συμεών


Full House Seafood Restaurant, Arcadia - Κριτικές εστιατορίων - TripAdvisor\n5 αστέρων ξενοδοχεία σε: Arcadia\n4 αστέρων ξενοδοχεία σε: Arcadia\n3 αστέρων ξενοδοχεία σε: Arcadia\nArcadia: Όλα τα εστιατόρια Arcadia: Δημοφιλείς κουζίνες\nArcadia: Ιαπωνική εστιατόρια\nArcadia: Το καλύτερο γεύμα με Φιλέ μινιόν\nArcadia: Το καλύτερο γεύμα με Χοτ Ντογκ\nArcadia ΠΡΟΒΛΗΘΗΚΑΝ ΠΡΟΣΦΑΤΑ Δεν βρέθηκαν αποτελέσματα ΓΙΝΕΤΕ ΜΕΛΟΣσε:Αναζήτηση Arcadia: ΠληροφορίεςΞενοδοχείαΕστιατόριαΔραστηριότητεςΠτήσειςΑεροπορικές εταιρείεςΤα καλύτερα του 2017Κέντρο βοήθειαςΣυνδεθείτε Γίνετε μέλος Τα ταξίδια μου Κρατήσεις Αναζήτηση\nΗνωμένες Πολιτείες Καλιφόρνια Arcadia Εστιατόρια σε Arcadia Full House Seafood Restaurant\nΝο 67 από 197 στην κατηγορία Εστιατόρια για: Arcadia €€ - €€€\nΚινέζικη, Ασιατική, Θαλασσινά 1220 S Golden West Ave, Frnt, Arcadia, CA 91007-7484+1 626-446-8222+ Προσθέστε ιστότοπο\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 25 κριτικέςΕξαιρετικό32%Πολύ καλό36%Μέτριο20%Ανεπαρκές4%Πολύ κακό8%πριν από 3 ημέρες“Very crowded, long wait, but great dim sum”πριν από 3 ημέρες“How can you beat the food and prices here?!”Ανοιχτό τώρα09:30 - 22:00Κυρ - Σαβ09:30 - 22:00Αναλυτικό ωράριο ΚΟΥΖΙΝΕΣ Κινέζικη, Ασιατική, Θαλασσινά ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 1220 S Golden West Ave, Frnt, Arcadia, CA 91007-7484Όλες οι λεπτομέρειες Βελτίωση αυτής της καταχώρισηςΑυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο διαθέτει τηλεόραση;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο προσφέρει διανομή φαγητού στο χώρο σας;Ναι Όχι Άγνωστο Αυτό το εστιατόριο δέχεται κρατήσεις;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο ειδικεύεται στο καντονέζικο φαγητό;Ναι Όχι Άγνωστο Αυτό το εστιατόριο προσφέρει φαγητό σε πακέτο;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό8Πολύ καλό9Μέτριο5Ανεπαρκές1Πολύ κακό2Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (7)Αγγλικά (23)Ιταλικά (1)Περισσότερες γλώσσες Γλώσσα Ελληνικά (7)Αγγλικά (23)Ιταλικά (1)Κινέζικα (Παραδ.) (1)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιWorldtraveller6789813Η κριτική γράφτηκε πριν από 3 ημέρες Πολύ φορτωμένη, μακρά αναμονή, αλλά υπέροχο dim sumΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιyardleywangWest Milford, Νιού Τζέρσεϊ15824Η κριτική γράφτηκε πριν από 3 ημέρες Πώς μπορείτε να νικήσετε το φαγητό και οι τιμές εδώ;!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιHerman BWinston Salem, Βόρεια Καρολίνα12124Η κριτική γράφτηκε 31 Ιανουαρίου 2017 Τέλεια Dim SumΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιashamtaArcadia, Καλιφόρνια535Η κριτική γράφτηκε 16 Οκτωβρίου 2016 μέσω κινητής συσκευής Love dim sum εδώΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nBekke A7Η κριτική γράφτηκε 24 Σεπτεμβρίου 2016 μέσω κινητής συσκευής Dim SumΜετάφραση Google ΠερισσότεραΕυχαριστούμε, Bekke A Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιDouglas TΝέα Υόρκη, Νέα Υόρκη495209Η κριτική γράφτηκε 25 Μαΐου 2016 OK, είστε ανατολικά του LA και όχι την ασιατική - ακόμη κι εδώΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\ndebPasadena_CAPasadena, CA11329Η κριτική γράφτηκε 16 Μαρτίου 2016 yum yum dim sumΜετάφραση Google Ευχαριστούμε, debPasadena_CA Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιChartreuseΣαν Φρανσίσκο, Καλιφόρνια19667Η κριτική γράφτηκε 29 Νοεμβρίου 2015 Καλύτερα από ό,τι κάποιοι στο SFΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nJulie SΠασαντίνα, Καλιφόρνια14338Η κριτική γράφτηκε 3 Σεπτεμβρίου 2015 Great Dim SumΜετάφραση Google ΠερισσότεραΕυχαριστούμε, Julie S GianninoSaraRome, Lazio, Italy6418Η κριτική γράφτηκε 4 Ιουλίου 2015 μέσω κινητής συσκευής Vera cucina cineseΜετάφραση Google ΠερισσότεραΕυχαριστούμε, GianninoSara Προηγούμενο\nΕνημέρωση καταχώρισης… Στην περιοχή Κοντινά εστιατόριαK-Town Express1 κριτικές 0 χλμ μακριά Vietnam Delicious Restaurant0 χλμ μακριά Ten Ren's Tea Time1 κριτικές 0,06 χλμ μακριά Κοντινά αξιοθέαταSanta Anita Race Park330 κριτικές 2,14 χλμ μακριά Sierra Madre Playhouse8 κριτικές 4,18 χλμ μακριά Los Angeles County Arboretum & Botanic Garden341 κριτικές 1,93 χλμ μακριά Vine Vera258 κριτικές 1,39 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Full House Seafood Restaurant και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΕπαλήθευση: Βελτίωση αυτής της καταχώρισης\n1220 S Golden West Ave, Frnt, Arcadia, CA 91007-7484 Τοποθεσία:


Χάρρυ Κλυνν: Aυτό δεν είναι ανασχηματισμός, έγκλημα κατά της ανθρωπότητας είναι :: Σπερχειός OnLine-Ενημέρωση Δυτικής Φθιώτιδας\nΣπερχειός Online > Χάρρυ Κλυνν: Aυτό δεν είναι ανασχηματισμός, έγκλημα κατά της ανθρωπότητας είναι\nΧάρρυ Κλυνν: Aυτό δεν είναι ανασχηματισμός, έγκλημα κατά της ανθρωπότητας είναι\nΔηλαδή αν έρθει ο ΣΥΡΙΖΑ θα είναι χειρότερα από την Βούλτεψη, τον Βορίδη, τον Γιακουμάτο, τον Ντινόπουλο, τον Χαρδούβελη, τον Βενιζέλο, τον Λοβέρδο, τον Οδυσσέα Κωνσταντινόπουλο, την Φώφη Γεννηματά, τον Κικίλια... και τ' άλλα υπέρλαμπρα άστρα της ακροδεξιοσοσιαλιστικής σαβούρας;\nΧΑΡΔΟΥΒΕΛΗΣ: Ο ΑΝΘΡΩΠΟΣ ΤΟΥ ΤΡΑΠΕΖΙΚΟΥ ΛΟΜΠΙ\nΆνθρωπος του Σημίτη και του Παπαδήμου ο Χαρδούβελης ήταν ένας από τους τραπεζικούς υπαλλήλους που εισέρχονταν χωρίς καμία εκλογική νομιμοποίηση στο μέγαρο Μαξίμου. Τώρα πήρε και τη νομιμοποίηση... Πανύβλακα Σαμαρά που παίζεις τη ζωή σου κορώνα-γράμματα για κάθε παπάρα Στουρναροχαρδούβαλη...\nΣυγνώμη ρε παιδιά, Χαρδούβαλης ή Χαρδαβέλας; Τώρα θα μου πείτε και ποια η διαφορά...\nΠολύ στεναχωρήθηκα κύριε Στουρνάρα που απομακρυνθήκατε από την κυβέρνηση... Δε σας κρύβω ότι έπινα νερό στ’ όνομά σας... Μαζί με δυο ηρεμιστικά!\nΑγαπητή Σοφία Βούλτεψη ήμουνα σίγουρος ότι θα μπεις στην κυβέρνηση... Σε είδα προχθές στον ύπνο μου κι εσύ έκανες ότι δεν με είδες.\nΘα μας τύχει καμία μέρα κανένας νορμάλ πολιτικός που να μας νοιάζεται και δε θα τον πιστεύουμε!\nΩστόσο σύμφωνα με καλά πληροφορημένες πηγές, δύο τηλεφωνήματα δεν πήγαν και τόσο καλά… Όταν ο Πρωθυπουργός πρότεινε στον Άδωνι Γεωργιάδη να αναλάβει Κυβερνητικός εκπρόσωπος η απάντηση του απερχόμενου υπουργού Υγείας ήταν ενδεικτική της δυσαρέσκειάς του, «δεν χρειάζομαι παυσίπονα, άνδρες είμαστε, πάμε παρακάτω…»\n- Παρακάτω είναι ο γκρεμός παιδάκι μου, θα σκοτωθούμε!\nΛίγους μήνες πριν η Σοφία Βούλτεψη ξέσκιζε τον Γκίκα Χαρδούβελη, από αύριο μέλι θα στάζουν τα χείλη της... Δε μου λες ρε Σοφία, η επίσημη Παγκόσμια μέρα της κωλοτούμπας πότε είναι; ΣΤΗΝ ΕΛΛΑΔΑ ΒΛΕΠΕΙΣ ΕΧΟΥΜΕ ΠΟΛΛΕΣ!\nΣταμάτα ρε παπάρα Ντινόπουλε να τσιμπιέσαι κοντεύει εικοσιτετράωρο από την ανάδειξή σου σε υπουργό!\nΤο μισό ΠΑΣΟΚ έφαγε ο Μπένυ, πάλι καλά που την έβγαλε μόνο με μια γαστρεντερίτιδα!\nΆδωνι ζωή, μας πέταξες στου δρόμου την άκρη μας αδίκησες...\nΤον Σαμαρά τον ανακοινώσανε υπουργό της Γεωργίας και τα πήρε στο κρανίο...\nΔημιουργείται υπουργείο Κοινωνικής Δικτύωσης και Μονταζιέρας και το αναλαμβάνει ο κ. Γεώργιος Μουρούτης\n«Δεν τελειώνει εδώ το ταξίδι». Με τη φράση αυτή αποχαιρέτησε τους υπουργούς που «καρατόμησε» ο Πρωθυπουργός τηλεφωνώντας ο ίδιος σε όσους βγήκαν από την κυβέρνηση με τον ανασχηματισμό.\nΤελειώνει Αντωνάκη μου, τελειώνει οριστικά και αρχίζει για σένα το άλλο το ταξίδι: «Σαν πας στον πηγαιμό για το Ειδικό Δικαστήριο να εύχεσαι να είναι μακρύς ο δρόμος... Γιατί έτσι και φτάσεις γρήγορα θα σε τελειώσουν στο πίτσι φυτίλι...»\nΆκου Άδωνι Γεωργιάδη, υπάρχουν δυο μέρες το χρόνο που δεν μπορείς να κάνεις τίποτα: Η μια ονομάζεται «χθες» και η άλλη «αύριο». Γι' αυτό σήμερα είναι η κατάλληλη μέρα για να κάτσεις και να αναλογιστείς τις απίστευτες μαλακίες που έχεις κάνει όσον καιρό ήσουν υπουργός Υγείας...


SimosNet: Τα νέα μέτρα ως τον Ιούνιο\nΤρόικας των δανειστών –αλλά και από μισή ντουζίνα εθνικά κοινοβούλια μαζί με το ελληνικό- το πακέτο μέτρων που θα καταθέσει ως την Καθαρά Δευτέρα το βράδυ η Αθήνα.\nΑπό αργά το βράδυ του Σαββάτου κιόλας, μόλις ο Γιάνης Βαρουφάκης επιστρέψει στην Αθήνα, αρχίζει η κατάρτιση του πίνακα με τα νέα μέτρα που θα προτείνει για να εφαρμόσει η κυβέρνηση, για το διάστημα που θα διαρκέσει η συμφωνία-"γέφυρα". Για πρώτη φορά η κυβέρνηση θα παρουσιάσει πλήρως κοστολογημένα μέτρα, όπως της ζητούσαν οι εταίροι.\nΑπό την άποψη αυτή, θεωρείται ζωτικής σημασίας το τι μέτρα θα περιλάβει η κυβέρνηση, προκειμένου να τα εφαρμόσει στη διάρκεια της τετράμηνης παράτασης. Βασικός όρος της συμφωνίας αυτής είναι να μην επηρεάσουν δυσμενώς τον κρατικό προϋπολογισμό, που ήδη όμως καρκινοβατεί.\nΚαι αυτό χωρίς να έχει ακόμα συμφωνηθεί και ξεκαθαριστεί από τους εταίρους αν θα απαιτήσουν μέτρα για κάλυψη του δημοσιονομικού κενού του 2015 –και πόσα. Πρακτικά, από την αξιολόγηση της Τρίτης στο Γιούρογκρουπ θα κριθεί αν, στο πλαίσιο της νέας συμφωνίας, η κυβέρνηση θα μπορέσει να «περάσει» και μονομερώς ορισμένα δικά της μέτρα ή να ακυρώσει άλλα «μνημονιακά» που είχαν δρομολογηθεί.\n2. Μέτρα πάταξης της φοροδιαφυγής: στην κυβέρνηση θεωρούν ότι, κατ’αρχάς τουλάχιστον, τα σκληρά μέτρα κατά της φοροδιαφυγής «θα αρέσουν πολύ» στους ξένους, γιατί θα κτυπούν την διαφθορά και την υψηλή διαπλοκή που δεν πλήρωσε ποτέ τους φόρους που έπρεπε. Η απόδοση των μέτρων όμως πρέπει να φανεί τάχιστα, ώστε να μην «σκαλώσουν» και αυτά στην αξιολόγηση τον Απρίλιο.\nΠηγή: protothema.gr, https://news.google.gr/nwshp?hl=el&tab=wn


agrotikanew : Μόνο συμψηφιστικά τα 330 εκατ. ευρώ στο αγροτικό πετρέλαιο που ακριβαίνει\nΜόνο συμψηφιστικά τα 330 εκατ. ευρώ στο αγροτικό πετρέλαιο που ακριβαίνει\n∆ιπλό χτύπηµα καλούνται να αντιµετωπίσουν οι συντελεστές της αγροτικής παραγωγής από το φόρο στο πετρέλαιο. Από τη µια η κυβέρνηση αποφεύγει την επιστροφή του ειδικού φόρου ύψους 330 εκατ. ευρώ τον οποίο επιδιώκει να συµψηφίσει µε άλλες υποχρεώσεις των δικαιούχων\nκι από την άλλη σκέφτεται να εξισώσει το φόρο στο πετρέλαιο κίνησης µ’ αυτόν της βενζίνης.\nΜ’ αυτά και µ’ αυτά οι αγρότες βλέπουν µε βαριά καρδιά τη φετινή ενασχόλησή τους µε τα αγροκτήµατα.


 Home  ΑΡΘΡΑ  ΚΟΙΝΩΝΙΑ  ΝΕΑ ΤΑΞΗ ΠΡΑΓΜΑΤΩN  Η συνομωσία της μετριότητας\nΜεταξύ των προαναφερθέντων «γραφικών» υπάρχουν και θέματα που έχουν σοβαρό περιεχόμενο, όπως αυτό των πιθανών κοιτασμάτων υδρογονανθράκων στην Ελληνική επικράτεια. Όμως ακόμα και γι αυτά η συζήτηση είναι πιο ελκυστική όταν διεξάγεται με όρους συνομωσιολογίας και εθνικής μειοδοσίας, με αναφορές στους Αμερικανούς που παίζουν το παιχνίδι των Τούρκων για συν-εκμετάλλευση στο Αιγαίο. Όμως αυτή είναι μία μόνο από τις πτυχές που συνθέτουν το ζήτημα, και μάλιστα όχι η προεξάρχουσα (άλλωστε το Κατάκολο στο οποίο πιθανολογείται ότι βρίσκεται ένα από τα πιο σημαντικά κοιτάσματα, καμία σχέση δεν έχει με την Τουρκία). Δεδομένα όπως το ότι ούτως ή άλλως η εκμετάλλευση των πετρελαίων προϋποθέτει τη συνεργασία με ξένες εταιρείες που έχουν τη σχετική τεχνογνωσία ή το ότι για κάθε κοίτασμα υπάρχει ένα κατώφλι διεθνούς τιμής του πετρελαίου κάτω από το οποίο η εκμετάλλευση του είναι ασύμφορη, περνούν μάλλον στα ψιλά των σχετικών συζητήσεων. Εντελώς στην αφάνεια μένουν άλλα στοιχεία που αφορούν την ποιότητα των κοιτασμάτων, τα βάθη άντλησης, τις πιθανές επιπτώσεις σε άλλους τομείς οικονομικής δραστηριότητας, όπως ο τουρισμός, στις περιοχές άντλησης. Ένα πραγματικά σοβαρό και σημαντικό θέμα εξαντλείται σε αφορισμούς και ανώδυνες συνομωσιολογίες, άμεσα κατανοητές, σε σχέση με το πολύπλοκο πλέγμα γεωπολιτικών, οικονομικών και τεχνικών δεδομένων που το συνθέτουν.\nΤο κοινό σημείο όλων των παραπάνω είναι ότι προσφέρουν, ευκολονόητες, εύπεπτες, γρήγορες και ανώδυνες αιτιολογήσεις και λύσεις. Ερεθίζουν το θυμικό του Έλληνα που αρέσκεται στο να νιώθει κατατρεγμένος, καταδιωκόμενος και μόνιμα αδικημένος. Ταυτόχρονα ποτέ δεν παύει να ελπίζει ότι οι λύσεις σε όλα τα προβλήματα θα έρθουν με ένα μαγικό-θεϊκό, αυτόματο τρόπο, χωρίς κόπο και προσπάθεια. Αυτές ακριβώς είναι οι συνθήκες στις οποίες βρίσκει πρόσφορο έδαφος ανάπτυξης ο λαϊκισμός και η εύκολη πλειοδοσία κάθε είδους.\nΗ τάση εκμηδενισμού της κριτικής και λογικής σκέψης και η απαξίωση της σφαιρικής μόρφωσης και ενημέρωσης βρίσκονται στο επίκεντρο των αιτιών των σημερινών δεινών. Γιατί μπορεί να μην τα φάγαμε όλοι μαζί, όμως όλοι μαζί αναδείξαμε, συντηρήσαμε ή απλά δώσαμε την ανοχή μας σε αυτούς που οργάνωσαν και πρωτοστάτησαν στο φαγοπότι. Όλοι μαζί συνομωτήσαμε ώστε να επικρατήσει η μετριότητα.


Γράφει: Μπάμπης Δούκας 02 Μαρτίου 2020\nΥπάρχει ένας ιδιαίτερα δημοφιλής αστικός μύθος που υποστηρίζει πως ο περίφημος καρδιοκατακτητής Giacomo Casanova συνήθιζε να καταναλώνει περίπου 50 στρείδια κάθε πρωί στο μπάνιο, με την εκάστοτε σύντροφό του. Η δόση πραγματικότητας που περιέχεται σε αυτή τη φήμη έγκειται στο ότι τα στρείδια περιέχουν μεγάλες ποσότητες ψευδαργύρου, ο οποίος έχει σχέση με τα υψηλά επίπεδα τεστοστερόνης στον οργανισμό.\nΕκτός όμως από τον ψευδάργυρο, τα στρείδια "φιλοξενούν" κι άλλες ουσίες που τα καθιστούν ένα από τα πιο επισφαλή τρόφιμα που μπορείς να καταναλώσεις. Φιλτράρουν το θαλασσινό νερό, τρέφονται με πλαγκτόν και άλλες οργανικές ύλες, γεγονός που βοηθά τη διατήρηση διαφόρων βακτηρίων ή ακόμη και ακαθαρσιών πολύ μικρών οργανισμών εντός τους. Όλα τα παραπάνω βέβαια δεν τα εμποδίζουν ώστε να θεωρούνται από τα πιο εκλεκτά εδέσματα που κυκλοφορούν εκεί έξω. Αρκεί να έχεις τη γνώση να τα καταναλώσεις σωστά.\nΈνα από τα πιο συνηθισμένα βακτήρια είναι το vibrio vulnificus, που αναπτύσσεται κυρίως στις εκβολές ποταμών και ακτών, προσβάλλοντας τα εν λόγω οικοσυστήματα και αν εισέλθει στον ανθρώπινο οργανισμό προκαλεί τροφική δηλητηρίαση. Πάντως, δεν είναι σχεδόν ποτέ θανατηφόρο, εκτός αν μιλάμε για εξαιρετικά ευπαθείς οργανισμούς και άτομα με υπέρμετρα ευαίσθητο ανοσοποιητικό σύστημα. Αξίζει να σημειωθεί ωστόσο πως η κατανάλωση στρειδιών σε εστιατόρια σπάνια οδηγεί σε τέτοιες καταστάσεις, καθώς πληρούνται οι προδιαγραφές ασφαλείας.\nΑν πάλι εξακολουθείς να είσαι επιφυλακτικός, μάθε ότι θα πρέπει να αποφεύγεις να τρως στρείδια τους πιο ζεστούς μήνες του χρόνου: Πέρα από το γεγονός πως οι υψηλότερες θερμοκρασίες ευνοούν την ανάπτυξη περισσότερων βακτηρίων, το ίδιο το στρείδι τείνει να καταστρέφεται. Επιπλέον, τότε -συνήθως από τα τέλη Απριλίου- γίνεται και η αναπαραγωγή του μαλακίου και όλες οι ενέργειές του είναι επικεντρωμένες εκεί, κάτι που μεταφράζεται σε πολύ πιο λεπτή σάρκα. Η καλύτερη περίοδος του χρόνου για να τα απολαύσεις είναι το φθινόπωρο και πιο συγκεκριμένα ο Σεπτέμβριος.\nΈνα ακόμη σημαντικό στοιχείο είναι το να έχουν όσο το δυνατόν μεγαλύτερη φρεσκάδα. Ο τελειότερος άλλωστε τρόπος κατανάλωσής τους είναι όταν βγαίνουν απευθείας από τη θάλασσα. Αυτό ασφαλώς είναι αρκετά δύσκολο να συμβεί σε ένα εστιατόριο. Σε αυτή την περίπτωση θα πρέπει να επικεντρωθείς στο να έχουν έντονο θαλασσινό άρωμα, σταθερή υφή και μπόλικο από το φυσικό χυμό τους στο κέλυφος.\nΑν εξακολουθείς να εμφανίζεσαι διστακτικός, προτίμησέ τα μαγειρεμένα, ώστε να βεβαιωθείς πως οποιοσδήποτε παθογόνος οργανισμός είναι νεκρός. Το να τα φας ωμά με λίγο λεμόνι όμως είναι η ιδανικότερη επιλογή.\nΔιάβασε ακόμη πώς θα φτιάξεις την εναλλακτική ιαπωνική ομελέτα omurice, τα τρικ που κάνουν πιο διασκεδαστική κάθε σούπα και γιατί το να τρως μόνος έξω κάνει κακό στην υγεία σου και στο περιβάλλον.\nΦΑΓΗΤΟ ΟΣΤΡΑΚΑ ΣΤΡΕΙΔΙΑ\nWhat The Food: Το νέο, νόστιμο project του Warehouse\nChoripan, ο βασιλιάς του αργεντίνικου street food\nΤο By the Glass έρχεται κοντά σου\nΜουσακάς με 6 τρόπους\nArnaud Bignon, χωρίς γαρνιτούρες\nΠώς ήταν να τρως με τον Anthony Bourdain